open-index/open-wikipedia-markdown huggingface dataset:
നികിത തുക്രാൽ

ഒരു ദക്ഷിണേന്ത്യൻ ചലച്ചിത്ര അഭിനേത്രിയും മോഡലുമാണ് **നികിത തുക്രാൽ** (ജനനം: 1981 ജൂലൈ 6). നികിത പ്രധാനമായും കന്നഡ, തമിഴ്, തെലുങ്ക്, മലയാളം ഭാഷകളിലെ ചലച്ചിത്രങ്ങളിലാണ് അഭിനയിച്ചിട്ടുള്ളത്. സരോജ എന്ന തമിഴ് ചലച്ചിത്രത്തിലെ നികിതയുടെ ഐറ്റം നമ്പർ വളരെ പ്രശസ്തമായിരുന്നു. 2002ൽ ഹായ് എന്ന തെലുഗു ചിത്രത്തിലൂടെയാണ് നികിത ചലച്ചിത്ര അഭിനയരംഗത്തേക്ക് കടന്നു വന്നത്.

## ആദ്യകാല ജീവിതം
മുംബൈയിലെ ഒരു പഞ്ചാബി  കുടുംബത്തിലാണ് നികിത ജനിച്ചത്. കിഷിൻചന്ദ് ചെല്ലാറം കോളേജിൽ നിന്ന് നികിത ഇക്കണോമിക്സിൽ എം.എയെടുത്തു. നിർമ്മാതാവ് ഡി. രാമനായിഡുവാണ് നികിതക്ക് അഭിനയിക്കാൻ ആദ്യമായി അവസരം നൽകുന്നത്. പിന്നീട് രാമനായിഡുവിന്റെ ഹായ് എന്ന കന്നഡ ചലച്ചിത്രത്തിൽ നികിത അഭിനയിച്ചു.

## വിവാദങ്ങൾ
2011 സെപ്റ്റംബറിൽ കന്നഡ ഫിലിം പ്രൊഡ്യൂസേഴ്സ് അസോസിയേഷൻ (കെഎഫ്പിഎ) നികിതക്ക് മൂന്നു വർഷത്തെ വിലക്ക് ഏർപ്പെടുത്തിയിരുന്നു. നടൻ ദർശനുമായി നികിതക്ക് ബന്ധമുണ്ടെന്ന് ആരോപിച്ച് ദർശന്റെ ഭാര്യ നൽകിയ പരാതിയിലായിരുന്നു നടപടി. എന്നാൽ ഈ ആരോപണത്തെ നികിത എതിർക്കുകയും തെളിവ് ആവശ്യപ്പെടുകയും ചെയ്തു. പിന്നീട് രക്തസമ്മർദ്ദം കുറഞ്ഞതിനെ തുടർന്ന് ആശുപത്രിയിലായ നികിതക്ക് വേണ്ടി സഹപ്രവർത്തകർ പ്രചാരണം നടത്തി. ഇതിനെ തുടർന്ന് 5 ദിവസത്തിനു ശേഷം കെഎഫ്പിഎ വിലക്ക് നീക്കി.

## ചലച്ചിത്രങ്ങൾ

## അവലംബം

## പുറം കണ്ണികൾ
* 
* 

വർഗ്ഗം:മലയാളചലച്ചിത്രനടിമാർ
വർഗ്ഗം:കന്നഡചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:1981-ൽ ജനിച്ചവർ
കൊക്ബൊറൊക്

ത്രിപുരയിലെ തദ്ദേശീയ ജനവിഭാഗത്തിന്റെ ഭാഷയാണു് സിനൊ-തിബത്തൻ ഭാഷാകുടുംബത്തിൽ ഉൾപ്പെടുന്ന **കൊൿബൊറൊൿ**. ത്രിപുരയിലെ രണ്ടു് ഔദ്യോഗികഭാഷകളിലൊന്നായ കൊക്‌ബൊറോക്കിന് ലിപിയില്ല. ബംഗാളിയാണു് ത്രിപുരയിലെ മറ്റൊരു ഔദ്യോഗികഭാഷ.

## കൊൿബൊറൊൿ സാഹിത്യം

## കൊൿബൊറൊൿ ചലച്ചിത്രം

## പ്രസിദ്ധീകരണങ്ങൾ

കൊൿബൊറൊൿ ഭാഷയിൽ നിലവിൽ മൂന്നു പ്രസിദ്ധീകരണങ്ങൾ മാത്രമാണുള്ളതു്. മലയാളിയായ ഫാദർ ജോസഫ് പുളിന്താനത്തിന്റെ നേതൃത്വത്തിൽ കത്തോലിക്ക മിഷണറിമാർ പ്രസിദ്ധീകരിക്കുന്ന 'എയ്‌തോർമ' എന്ന മാസികയാണ് അതിലൊന്നു്.

## എണ്ണൽ സംഖ്യകൾ

എണ്ണൽസംഖ്യകൾ കൊൿബൊറൊൿ ഭാഷ  ഭാഷയിൽ 'ലെഖമുങ്' ആണു്. താഴെപ്പറയുന്ന രീതിയിലാണു് സംഖ്യകളുടെ പേരുകൾ.

## അവലംബം


വർഗ്ഗം:ഇന്ത്യയിലെ ഭാഷകൾ
വർഗ്ഗം:ത്രിപുരയിലെ ഭാഷകൾ
ജന്മഭൂമി (മലയാളചലച്ചിത്രം)

രൂപരേഖാ ഫിലിംസിനു വേണ്ടി ജോൺ ശങ്കരമംഗലം നിർമിച്ച മലയാളചലച്ചിത്രമാണ് **ജന്മഭൂമി**.ഡിന്നി ഫിലിംസ് വിതരണം ചെയ്ത ഈ  ചിത്രം 1969 ഫെബ്രുവരി 20-ന് കേരളത്തിൽ പ്രദർശിപ്പിച്ചു തുടങ്ങി.

## അഭിനേതാക്കൾ


*മധു
*കൊട്ടാരക്കര ശ്രീധരൻ നായർ
*എസ്.പി. പിള്ള
*മണവാളൻ ജോസഫ്
*ജനാർദ്ദനൻ
*രാംചന്ദ്
*ഉഷാകുമാരി
*ശോഭ
*ടി.ആർ. ഓമന
*സ്നേഹലത
*കെ.വി. ശാരദ
*ബേബി ശാരദ
*ബേബി ശാന്തി.

## പിന്നണിഗായകർ
*എ.കെ. കുമാരൻ
*ബി. വസന്ത
*ബാലമുരളീകൃഷ്ണ
*എസ്. ജാനകി
*എം.എസ്. പത്മ.

## അണിയറപ്രവർത്തകർ

*നിർമ്മാണം, സംവിധാനം - ജോൺ ശങ്കരമഗലം
*സംഗീതം - ബി എ ചിദംബരനാഥ്
*ഗാനരചന - പി ഭാസ്കരൻ
*ബാനർ - രൂപരേഖ
*വിതരണം - ഡിന്നി ഫിലിംസ് റിലീസ്
*കഥ, തിരക്കഥ, സംഭാഷണം - ജോൺ ശങ്കരമംഗലം
*ചിത്രസംയോജനം - രവി കിരൺ
*കലാസംവിധാനം - സലാം, കെ ബാലൻ
*ഛായഗ്രഹണം - അശോക് കുമാർ.

## ഗാനങ്ങൾ
*സംഗീതം - ബി.എ. ചിദംബരനാഥ്
*ഗാനരചന - പി. ഭാസ്കരൻ

## അവലംബം

## പുറത്തേക്കുള്ള കണ്ണികൾ
*മോം ഡേറ്റാബേസിൽ നിന്ന് ജന്മഭൂമി
*ഒവി ഗൈഡ് ഡേറ്റാബേസിൽ നിന്ന് ജന്മഭൂമി
*ഓമിനിലെക്സിക്ക ഡേറ്റാബേസിൽ നിന്ന് ജന്മഭൂമി

വർഗ്ഗം:1969-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:അശോക് കുമാർ ഛായാഗ്രഹണം ചെയ്ത ചലച്ചിത്രങ്ങൾ
ഷാഹിദ് അസ്മി

പ്രമുഖ അഭിഭാഷകനും മനുഷ്യാവകാശ പ്രവർത്തകനുമായിരുന്നു **ഷാഹിദ് അസ്മി**. ഭീകരവാദ കേസുകളിൽപ്പെട്ട നിരപരാധികൾക്കായായിരുന്നു ഷാഹിദ് അസ്മി പ്രധാനമായും കോടതിയിൽ വാദിച്ചിരുന്നത്. മുംബൈ 26/11 ഭീകരാക്രമണക്കേസിൽ തടവിലായിരുന്ന ഫഹീം അൻസാരിക്കുവേണ്ടി ഷാഹിദ് അസ്മി വാദിച്ചത് ദേശീയ ശ്രദ്ധയാകർഷിച്ചിരുന്നു. പിന്നീട് തെളിവുകളുടെ അഭാവത്താൽ കോടതി അൻസാരിയെ വെറുതെ വിട്ടു. 14ആം വയസ്സിൽ അസ്മി 1992ലെ മുംബൈ കലാപങ്ങളുടെ പേരിൽ പോലീസ് പിടിയിലായി. പിന്നീട് പാക്കധീന കാശ്മീരിൽ തീവ്രവാദി പരീശീലന ക്യാമ്പിൽ അസ്മി എത്തിച്ചേർന്നു. എന്നാൽ അവിടുന്ന് അസ്മി തിരിച്ചെത്തിയത് തീവ്രവാദ വിരുദ്ധനായിട്ടായിരുന്നു. പിന്നീട് ടാഡ നിയമം വഴി അസ്മി അറസ്റ്റിലായി. രാജ്യദ്രോഹക്കുറ്റത്തിന് തിഹാർ ജയിലിൽ 7 വർഷം കഴിഞ്ഞു. പിന്നീട് അസ്മി ഈ കേസിൽ മോചിതനായി. ജയിലിൽ വെച്ച് പഠനം ആരംഭിച്ച അസ്മി പിന്നീട് 2003ൽ ക്രിമിനൽ അഭിഭാഷകനായി മാറി. തീവ്രവാദ കുറ്റം ആരോപിക്കപ്പെട്ടവർക്കു വേണ്ടി ഷാഹിദ് അസ്മി വാദിച്ചു. 2002ലെ പോട്ട നിയമം പിന്നീട് റദ്ദാക്കി. 32ആം വയസ്സിൽ, 2010 ഫെബ്രുവരി 11ന് മുബൈ കുർളയിലെ സ്വന്തം ഓഫീസിൽ വെച്ച് 3 അക്രമികൾ അസ്മിയെ കൊലപ്പെടുത്തി.

മുംബൈയിലെ ഗോവന്ദിയിൽ നിന്നുള്ള സമാജ്‌വാദി പാർട്ടി എംഎൽഎയായ അബു അസിം അസ്മിയുടെ അനന്തരവൻ കൂടിയാണ് ഷാഹിദ് അസ്മി. 2013ൽ പുറത്തിറങ്ങിയ ഷാഹിദ് എന്ന ഹിന്ദി ചലച്ചിത്രം ഷാഹിദ് അസ്മിയുടെ ജീവചരിത്രമാണ്.

## ചലച്ചിത്രം

ഹൻസൽ മെഹ്ത സംവിധാനം ചെയ്ത് അനുരാഗ് കശ്യപ് നിർമ്മിച്ച് 2013 ഒക്റ്റോബറിൽ പുറത്തിറങ്ങിയ ഷാഹിദ് എന്ന ചലച്ചിത്രം ഷാഹിദ് അസ്മിയുടെ ജീവിതത്തെ അടിസ്ഥാനമാക്കി എടുത്തതായിരുന്നു. രാജ് കുമാർ റാവുവാണ് ഈ ചിത്രത്തിൽ ഷാഹിദ് അസ്മിയായി വേഷമിട്ടത്. 2012 ടൊറന്റോ ഇന്റർനാഷണൽ ഫിലിം ഫെസ്റ്റിവലിലാണ് ഈ ചിത്രം ആദ്യമായി പ്രദർശിപ്പിച്ചത്. പിന്നീട് 2013 ഒക്റ്റോബർ 18ന് ഈ ചിത്രം ഇന്ത്യയിൽ പൊതു പ്രദർശനത്തിനെത്തി. ഈ ചിത്രത്തിൽ അസ്മിയുടെ മുഖത്ത് എതിരാളികൾ കരിതേക്കുന്ന ഒരു രംഗമുണ്ട്. എന്നാൽ ഈ രംഗം സംവിധായകൻ തന്റെ സ്വന്തം ജീവിതത്തിൽ നിന്നാണ് ചലച്ചിത്രത്തിലേക്ക് ചേർത്തത്. അതുപോലെ ചിത്രം നാടകീയമാക്കി മാറ്റാൻ അസ്മിയുടെ കേസുകൾ എല്ലാം ചേർത്ത് ഒരൊറ്റ കേസാക്കിയാണ് ചിത്രത്തിൽ ഉൾപ്പെടുത്തിയിരിക്കുന്നത്.

## അവലംബം

## പുറം കണ്ണികൾ
* 

വർഗ്ഗം:2010-ൽ മരിച്ചവർ
വർഗ്ഗം:ഫെബ്രുവരി 11-ന് മരിച്ചവർ
വർഗ്ഗം:1977-ൽ ജനിച്ചവർ
ഹെൻറി

## വ്യക്തികൾ

* ഹെൻറി ആഡംസ്
* ഹെൻറി ആസ്റ്റിൻ
* ഹെൻറി എലിയറ്റ്
* ഹെൻറി ഫോക്സ് താൽബോട്ട്
* ഹെൻറി ഫ്രെഡറിക് അമിയൽ
* ഹെൻറി ബേർഗ്‌സൺ
* ഹെൻറി ലോറൻസ്
* ഹെൻറി ഷാരിയർ
* ഹെൻറി ഹാലറ്റ് ഡേൽ
* ഹെൻറി ഹാർഡിഞ്ച്
* ഹെൻ‌റി കാവൻഡിഷ്
* ഹെൻ‌റി കിസിഞ്ജർ
* ഹെൻ‌റി ഫോർഡ്
* ഹെൻ‌റി ബെക്വറൽ
* ഹെൻ‌റി മറ്റീസ്
* ഹെൻ‌റി മോയ്സൻ
* ഹെൻ‌റി ലൂയിസ് വിവിയൻ ദെരൊസിയോ
* ഹെൻറി എലിയറ്റ്
## ശാസ്ത്രം
* ഹെൻറി (ഏകകം): ഇലക്ട്രിക്കൽ ഇൻഡക്റ്റൻസിന്റെ എസ്‌ഐ ഡിറൈവ്ഡ് യൂണിറ്റ്
യൂണിറ്റി (ഗെയിം എഞ്ചിൻ)

യൂണിറ്റി ടെൿനോളജീസ് എന്ന സ്ഥാപനം വികസിപ്പിച്ച, ഏകീകൃത നിർമ്മാണോപാധി (I.D.E) കൂടി അടങ്ങിയ, പ്ലാറ്റ്‌ഫോമുകൾക്കതീതമായി പ്രവർത്തിയ്ക്കുന്ന ഒരു ഗെയിം എൻജിൻ സോഫ്‌റ്റ്‌വെയറാണ് **യൂണിറ്റി**. വെബ് പ്ലഗിനുകൾ, ഡെസ്‌ൿടോപ്പ് പ്ലാറ്റ്‌ഫോമുകൾ, മൊബൈൽ ഉപകരണങ്ങൾ, കൺസോൾ, ഓഗ്മെൻ്റഡ് റിയാലിറ്റി, വെർച്വൽ റിയാലിറ്റി പ്ലാറ്റ്‌ഫോമുകൾ എന്നിവയ്ക്കായി കളികൾ വികസിപ്പിയ്ക്കാൻ ഇത് ഉപയോഗിയ്ക്കുന്നു. ഓ.എസ്.എക്സ് പ്ലാറ്റ്‌ഫോമിനു വേണ്ടി കളികൾ വികസിപ്പിയ്ക്കാനുള്ള ഉപകരണം എന്ന 2005-ലെ നിലയിൽ നിന്ന്  വിവിധ പ്ലാറ്റ്‌ഫോമുകളെ പിന്തുണയ്ക്കുന്ന ഗെയിം എൻജിനായി ഇത് വളർന്നു കഴിഞ്ഞു. ഇത് ഐഒഎസ്, ആൻഡ്രോയിഡ് മൊബൈൽ ഗെയിം വികസനത്തിന്  ജനപ്രീതിയാർജ്ജിച്ചതാണ്, തുടക്കക്കാരായ ഡെവലപ്പർമാർക്ക് ഉപയോഗിക്കാൻ എളുപ്പമാണെന്ന് കണക്കാക്കപ്പെടുന്നു, ഇൻഡി ഗെയിം വികസനത്തിന് ഇത് വളരെ മികച്ചതാണ്.

ത്രിമാന (3D), ദ്വിമാന (2D) ഗെയിമുകളും ഇൻ്ററാക്ടീവ് സിമുലേഷനുകളും സൃഷ്ടിക്കാൻ ഈ എഞ്ചിൻ ഉപയോഗിക്കാം.യഥാർത്ഥത്തിൽ വീഡിയോ ഗെയിമുകൾക്കായി ഉപയോഗിച്ചിരുന്ന എഞ്ചിൻ, ഇപ്പോൾ ഫിലിം, ഓട്ടോമോട്ടീവ്, ആർക്കിടെക്ചർ, എൻജിനീയറിങ്ങ്, നിർമ്മാണം, യുഎസ് മിലിട്ടറി തുടങ്ങിയ മറ്റ് വ്യവസായങ്ങളിലും ഉപയോഗിക്കുന്നു. റിയലിസ്റ്റിക് സിമുലേഷനുകൾ, ദൃശ്യവൽക്കരണങ്ങൾ, സംവേദനാത്മക അനുഭവങ്ങൾ എന്നിവ സൃഷ്ടിക്കുന്നത് പോലുള്ള ജോലികൾക്കായി ഈ വ്യവസായങ്ങൾ ഇത് ഉപയോഗിക്കുന്നു. 
## ചരിത്രം
കൂടുതൽ ഡെവലപ്പർമാർക്ക് പ്രവേശനം ലഭിക്കുന്നതിലൂടെ ഗെയിം വികസനം "ജനാധിപത്യവൽക്കരിക്കുക" എന്ന ലക്ഷ്യത്തോടെ 2005-ൽ യൂണിറ്റി ഗെയിം എഞ്ചിൻ സമാരംഭിച്ചു.മാക്ഒഎസ്10-ൽ സ്കോട്ട് ഫോർസ്റ്റാളിൽ വച്ച് നടന്ന 2005-ലെ വേൾഡ് വൈഡ് ഡെവലപ്പേഴ്‌സ് കോൺഫറൻസിൽ ഇത് പ്രദർശിപ്പിച്ചു. അടുത്ത വർഷം, ആപ്പിൾ ഇങ്കിൻ്റെ ആപ്പിൾ ഡിസൈൻ അവാർഡുകളിൽ, മാക്ഒഎസ്10 ഗ്രാഫിക്‌സിൻ്റെ ഏറ്റവും മികച്ച ഉപയോഗം എന്ന വിഭാഗത്തിൽ യൂണിറ്റി റണ്ണർ അപ്പ് ആയി തിരഞ്ഞെടുക്കപ്പെട്ടു.മാക് ഒഎസ് എക്സിനായി യൂണിറ്റി ആദ്യം പുറത്തിറക്കി, പിന്നീട് മൈക്രോസോഫ്റ്റ് വിൻഡോസിനും വെബ് ബ്രൗസറുകൾക്കും പിന്തുണ നൽകി.
### യൂണിറ്റി 2.0 (2007)
യൂണിറ്റി 2.0 ഏകദേശം 50 പുതിയ ഫീച്ചറുകളോടെ 2007-ൽ സമാരംഭിച്ചു.  3ഡി പരിതസ്ഥിതികൾ, തത്സമയ ഡൈനാമിക് ഷാഡോകൾ, ഡയറക്ഷണൽ ലൈറ്റുകൾ, സ്പോട്ട്ലൈറ്റുകൾ, വീഡിയോ പ്ലേബാക്ക്, മറ്റ് സവിശേഷതകൾ എന്നിവയ്ക്കായി ഒപ്റ്റിമൈസ് ചെയ്ത ടെറൈൻ എഞ്ചിൻ ഈ റിലീസിൽ ഉൾപ്പെടുത്തിയിട്ടുണ്ട്.ഡെവലപ്പർമാരെ കൂടുതൽ എളുപ്പത്തിൽ സഹകരിക്കാൻ അനുവദിക്കുന്നതിന് വേണ്ടി പതിപ്പ് നിയന്ത്രണ സംവിധാനവും ഈ റിലീസിൽ ചേർത്തിട്ടുണ്ട്.നെറ്റ്‌വർക്ക് അഡ്രസ് ട്രാൻസ്ലേഷൻ, സ്റ്റേറ്റ് സിൻക്രൊണൈസേഷൻ, റിമോട്ട് പ്രൊസീജർ കോളുകൾ എന്നിവ വാഗ്ദാനം ചെയ്യുന്ന യൂസർ ഡാറ്റാഗ്രാം പ്രോട്ടോക്കോൾ അടിസ്ഥാനമാക്കിയുള്ള ഒന്നിലധികം പേർക്ക് ഒരേ സമയം പങ്കെടുക്കാവുന്ന ഗെയിമുകൾ സൃഷ്‌ടിക്കാൻ ഡെവലപ്പർമാർക്കായി ഒരു നെറ്റ്‌വർക്കിംഗ് ലെയർ ഇതിൽ ഉൾപ്പെടുത്തിയിരിക്കുന്നു.2008-ൽ ആപ്പിൾ അതിൻ്റെ ആപ്പ് സ്റ്റോർ ആരംഭിച്ചപ്പോൾ, യൂണിറ്റി പെട്ടെന്ന് ഐഫോണിനുള്ള പിന്തുണ ചേർത്തു.വർഷങ്ങളോളം, ഈ എഞ്ചിൻ ഉപയോഗം ഐഫോണിൽ തർക്കമില്ലാത്തതായിരുന്നു, ഇത് ഐഒഎസ് ഗെയിം ഡെവലപ്പർമാർക്കിടയിൽ നന്നായി അറിയപ്പെട്ടു.

## അവലംബം

വർഗ്ഗം:സോഫ്റ്റ്‌വെയർ
സീസർ ഫെഡറിച്ചി

പൗരസ്ത്യ ദേശങ്ങളിൽ 1563 മുതൽ 1581 വരെ പര്യടനം നടത്തിയിട്ടുള്ള  ഒരു ഇറ്റാലിയൻ സഞ്ചാരിയാണ് **സീസർ ഫെഡറിച്ചി**.(c. 1530 - 1600/1603). വെനീസിൽ ജനിച്ച  ഫെഡറിച്ചി 1563 ലാണ് ഭാരതത്തിലെത്തിയത്. ഏഷ്യൻ ദ്വീപുകളിലും,തെക്കൻ തീരങ്ങളിലും അദ്ദേഹം 18 വർഷത്തോളം വ്യാപാരത്തിനും സഞ്ചാരത്തിനുമായി ചിലവഴിയ്ക്കുകയുണ്ടായി.
തകർന്നടിഞ്ഞ വിജയനഗര സാമ്രാജ്യത്തെക്കുറിച്ചുള്ള ഫെഡറിച്ചിയുടെ വിവരണം ഹ്രസ്വമെങ്കിലും ശ്രദ്ധേയമാണ്.
കേരളത്തിലുമെത്തിയ ഫെഡറിച്ചി കൊടുങ്ങല്ലൂർ, കൊച്ചി, കണ്ണൂർ എന്നീസ്ഥലങ്ങൾ സന്ദർശിച്ചു.  വ്യാപാരത്തിനു പേരുകേട്ട സ്ഥലമാണ് കേരളം  എന്നു സൂചിപ്പിക്കുന്നതിനോടൊപ്പം ജനങ്ങളുടെ വെറ്റില ചവയ്ക്കുന്ന സ്വഭാവത്തെപ്പറ്റിയും ഫെഡറിച്ചി പരാമർശിയ്ക്കുന്നുണ്ട്.

## കൃതികൾ
* *The voyage and travaile into the East India: London 1588* Theatrum Orbis Terrarum New York: Da Capo, 1971.
## അവലംബം

വർഗ്ഗം:സഞ്ചാരികൾ
വർഗ്ഗം:ഇന്ത്യയിലെത്തിയ സഞ്ചാരികൾ
കേരളത്തിലെ പർവ്വതങ്ങളുടെ പട്ടിക

ഇന്ത്യൻ സംസ്ഥാനമായ കേരളത്തിലെ പർവ്വതങ്ങളുടെയും പർവ്വതനിരകളുടെയും പട്ടികയാണിത്. പർവ്വതങ്ങളുടെ ഉയരം അടിയിലാണ് കൊടുത്തിരിക്കുന്നത്.

*
വർഗ്ഗം:കേരളവുമായി ബന്ധപ്പെട്ട പട്ടികകൾ
ഇന്ത്യയിലെ പർവ്വതങ്ങളുടെ പട്ടിക

ഇന്ത്യയിലെ പർവ്വതങ്ങളുടെയും പർവ്വതനിരകളുടെയും പട്ടികയാണിത്.

## കൊടുമുടികൾ
* ആനമുടി
* അൻജിൻഡ
* അർഗാംഗ്ലാസ്
* ബംബ ധുര
* ബന്ദർപഞ്ച്
* ബ്ലൂ മൗണ്ടൻ
* ബർഫു ധുര
* ചന്ദ്രശില
* ചാൻഗച്ച്
* ചൗധര
* ചൗഖമ്പ
* ചിറിംഗ് വി
* ചോങ് കുംദാൻ
* ഡോഡബേട്ട
* ഗംഗോത്രി ഗ്രൂപ്പ്
* ഗൗരി പർബത്
* ഗ്രെഫ്റ്റാഗൈം
* ഗുരു ശിഖർ
* ഹാർഡിയോൽ
* ഹാത്തി പർവത്
* ജോങ്‌ലിങ്‌കോംഗ് അല്ലെങ്കിൽ ബാബ കൈലാഷ്
* കൽസുബായ്
* കലനാഗ്
* കാമെറ്റ്
* കാഞ്ചൻജംഗ &mdash; നേപ്പാളും ഇന്ത്യയും തമ്മിലുള്ള അന്താരാഷ്ട്ര അതിർത്തിയിൽ സ്ഥിതി ചെയ്യുന്നു. ഇന്ത്യയിലെ ഏറ്റവും വലിപ്പമേറിയത്. ലോകത്തിലെ മൂന്നാമത്തെ വലിപ്പമേറിയ  കൊടുമുടി.
* കാങ് യാറ്റ്സെ
* കപിലാഷ്
* കാറ്റ്ഫോറി ടിബ
* കേദാർനാഥ്
* കോഡചാദ്രി
* മാമോസ്റ്റോംഗ് കാംഗ്രി
* മെന്റോക്ക്
* മോൾ ലെൻ
* ഗ്യാ
* മുല്ലയനഗിരി
* നാഗലഫു
* നാഗ് ടിബ്ബ
* നന്ദാദേവി &mdash; വലിപ്പത്തിൽ ഇന്ത്യയിൽ രണ്ടാമത്
* നന്ദ ദേവി ഈസ്റ്റ്
* നന്ദ ഗോണ്ട്
* നന്ദ കോട്ട്
* നന്ദ പാൽ
* നീലകണ്ഠ
* നൺ കുൻ
* പാഞ്ച്ചുലി
* പാണ്ഡിം
* പ്ലാറ്റൗ പീക്ക്
* രാജ്രംഭ
* റിമോ I
* റിഷി പഹാർ
* സാൽട്ടോറോ കംഗ്രി
* സാസർ കാംഗ്രി
* സാങ്‌താങ്
* സിസ്പാര
* സിനിയോൾച്ചു
* സുജ് ടില്ല ഈസ്റ്റ്
* സുജ് ടില്ല വെസ്റ്റ്
* സുജർക്കമിൾട്ടൻ
* സുലി ടോപ്പ്
* സ്വർഗരോഹിണി
* ത്രിശൂലി
* ത്രിസുൽ
* യമ്നോത്രി

## പർവ്വതനിരകൾ
* അഗസ്ത്യമല കുന്നുകൾ
* ആരവല്ലി റേഞ്ച്
* ആനമല കുന്നുകൾ
* കാമോർ കുന്നുകൾ
* കാർഡമം കുന്നുകൾ
* കിഴക്കൻ മലനിരകൾ
* ഗാരോ കുന്നുകൾ
* ഹിമാലയം
* ജൈന്തിയ കുന്നുകൾ
* കാരക്കോറം റേഞ്ച്
* ഖാസി കുന്നുകൾ
* മണിപ്പൂർ കുന്നുകൾ
* മിസോ കുന്നുകൾ
* നാഗ കുന്നുകൾ
* നാഗ് ടിബ്ബ
* നീലഗിരി കുന്നുകൾ
* പളനി കുന്നുകൾ
* പട്കായ് കുന്നുകൾ
* പിർ പഞ്ജൽ റേഞ്ച്
* പൂർവഞ്ചൽ റേഞ്ച്
* സത്പുര റേഞ്ച്
* സഹ്യാദ്രി
* ശിവാലിക് ഹിൽസ്
* വിന്ധ്യ റേഞ്ച്
* പശ്ചിമഘട്ടം
* സാൻസ്കർ റേഞ്ച്

## ഇതും കൂടി കാണുക
*കേരളത്തിലെ പർവ്വതങ്ങളുടെ പട്ടിക
## ഗ്രന്ഥസൂചിക
* 
* 
* 
* 
* 
* 
* 
* 
* 

*
വർഗ്ഗം:ഇന്ത്യയുമായി ബന്ധപ്പെട്ട പട്ടികകൾ
ദ ഗോഡ് ഡെല്യൂഷൻ

ആധുനിക നാസ്തികതയുടെ വാക്താവും ശാസ്ത്ര പ്രചാരകനും ബുദ്ധിജീവിയുമായ റിച്ചാർഡ് ഡോക്കിൻസ് എഴുതിയ ഒരു മതവിമർശന പുസ്തകമാണ് **ദി ഗോഡ് ഡെലൂഷൻ**. ഈ പുസ്തകം ആദ്യമായി പ്രസിദ്ധീകരിച്ചത് ഇംഗ്ലീഷ് വർഷം രണ്ടായിരത്തി ആറിലാണ്. ഈ പുസ്തകത്തിൽ മനുഷ്യന്റെ പോലെ വ്യക്തിത്വമുള്ള ഒരു വ്യക്തിദൈവം എന്ന സങ്കൽപ്പം വെറുമൊരു മിഥ്യാബോധത്തിൽ അധിഷ്ടിതമായ വിശ്വാസമാണെന്ന് ലേഖകൻ സമർത്ഥിക്കുന്നു. ഗോഡ് ഡെലൂഷന്റെ 3 മില്യൺ അറബ് ട്രാൻസലേഷൻ പി.ഡി.എഫ് സൗദി അറേബ്യയിൽ ഡൌൺലോഡ് ചെയ്തതായി അവകാശപ്പെടുന്നു. 

## അവലംബം

വർഗ്ഗം:ഇംഗ്ലീഷ് ഗ്രന്ഥങ്ങൾ
ഇന്ത്യയിലെ രാഷ്ട്രീയകക്ഷികളുടെ പട്ടിക

ഇന്ത്യയിൽ ബഹുപാർട്ടി രാഷ്ട്രീയ വ്യവസ്ഥയാണ് നിലവിലുള്ളത്. തെരെഞ്ഞെടുപ്പുകളിൽ മത്സരിക്കാൻ രാഷ്ട്രീയ പാർട്ടികൾക്ക് തെരെഞ്ഞെടുപ്പ് കമ്മീഷനിൽ രജിസ്റ്റർ ചെയ്യേണ്ടതുണ്ട്. നിശ്ചിത വ്യവസ്ഥകൾ പാലിക്കുന്ന പാർട്ടികളെ ദേശീയ പാർട്ടിയായും സംസ്ഥാന പാർട്ടിയായും തെരെഞ്ഞെടുപ്പ് കമ്മീഷൻ അംഗീകാരം നൽകുന്നു. ഈ അംഗീകാരമില്ലാത്ത രജിസ്റ്റർ ചെയ്യപ്പെട്ട പാർട്ടികളും ഇന്ത്യയിൽ ധാരാളമുണ്ട്. അംഗീകാരമുള്ളതും ഇല്ലാത്തതുമായ പാർട്ടികളുടെ പട്ടികയാണിത്.

## ദേശീയ കക്ഷികൾ
തെരെഞ്ഞെടുപ്പ് കമ്മീഷനിൽ രജിസ്റ്റർ ചെയ്യേപ്പെട്ട  കക്ഷി താഴെകൊടുത്ത  നിബന്ധനകളിൽ ഏതെങ്കിലും ഒന്ന് നിറവേറ്റിയാൽ ദേശീയ കക്ഷിയായി അംഗീകരിക്കും
#പാർട്ടി കുറഞ്ഞത് മൂന്ന് സംസ്ഥാനങ്ങളിൽ നിന്നും 2% ലോക്സഭാ സീറ്റുകളിൽ വിജയം.(11സീറ്റുകളിൽ )
#ലോകസഭ തിരഞ്ഞെടുപ്പിലോ സംസ്ഥാന തിരഞ്ഞെടുപ്പിലോ നാലു സംസ്ഥാനങ്ങളിലെങ്കിലും കുറഞ്ഞത് ആറൂ ശതമാനം വോട്ടു നേടുകയും  4 ലോകസഭ സീറ്റുകളിൽ വിജയം.
#നാലു സംസ്ഥാനങ്ങളിലെങ്കിലും സംസ്ഥാന പാർട്ടി പദവി

## സംസ്ഥാന കക്ഷികൾ
തെരെഞ്ഞെടുപ്പ് കമ്മീഷനിൽ രജിസ്റ്റർ ചെയ്യേപ്പെട്ട  കക്ഷി താഴെകൊടുത്ത  നിബന്ധനകളിൽ ഏതെങ്കിലും ഒന്ന് നിറവേറ്റിയാൽ സംസ്ഥാന കക്ഷിയായി  അംഗീകരിക്കും
#  നിയമസഭയിലെ  മൂന്ന് ശതമാനം സീറ്റുകൾ നേടണം.(കുറഞ്ഞത് മൂന്ന് സീറ്റുകൾ)
# ആ സംസ്ഥാന അനുവദിച്ച  ഓരോ 25 ലോക്സഭാസീറ്റുകളിൽ ഒന്ന് എന്ന തോതിൽ ലോക്സഭാ സീറ്റുകൾ
#ലോകസഭ തിരഞ്ഞെടുപ്പിലോ സംസ്ഥാന തിരഞ്ഞെടുപ്പിലോ  കുറഞ്ഞത് ആറൂ ശതമാനം വോട്ടുകൾ, ഒരു ലോകസഭ സീറ്റ്, രണ്ടു നിയമസഭ സീറ്റുകൾ
#ലോകസഭ തിരഞ്ഞെടുപ്പിലോ സംസ്ഥാന തിരഞ്ഞെടുപ്പിലോ  കുറഞ്ഞത് എട്ട് ശതമാനം വോട്ടുകൾ

## രജിസ്റ്റർ ചെയ്യ പ്പെട്ട കക്ഷികൾ
1700-ൽ അധികം കക്ഷികൾ തെരെഞ്ഞെടുപ്പ് കമ്മീഷനിൽ രജിസ്റ്റർ ചെyതിട്ടുണ്ട്. അതിൽ ലോകസഭയിലോ സംസ്ഥാന നിയമസഭയിലോ പ്രാധിനിത്യം ഉള്ള കക്ഷികളുടെ പട്ടിക ഇവിടെ ചെർകുന്നു.

## അവലംബം

വർഗ്ഗം:ഇന്ത്യൻ രാഷ്ട്രീയം
*
ഹരിഹരൻ ഒന്നാമൻ

**ഹരിഹരൻ ഒന്നാമൻ** വിജയനഗരസാമ്രാജ്യത്തിന്റെ സ്ഥാപകനാണു് **ഹരിഹരൻ ഒന്നാമൻ**. 1336ലാണു് അദ്ദേഹം വിജയനഗര സാമ്രാജ്യം സ്ഥാപിതമായതു്.

### അവലംബം

വർഗ്ഗം:വിജയനഗരസാമ്രാജ്യത്തിലെ രാജാക്കന്മാർ
വർഗ്ഗം:ഇസ്ലാമിൽനിന്ന് ഹിന്ദുമതത്തിലേക്ക് പരിവർത്തനം ചെയ്തവർ
ബുക്കരായൻ ഒന്നാമൻ

**ബുക്കരായൻ ഒന്നാമൻ** വിജയനഗരസാമ്രാജ്യത്തിന്റെ രണ്ടാമത്തെ ചക്രവർത്തിയാണ്. ഇദ്ദേഹം വിജയനഗര സാമ്രാജ്യത്തിന്റെ സ്ഥാപകൻ ഹരിഹരൻ ഒന്നാമന്റെ സഹോദരനായിരുന്നു. ഹരിഹരനും ബുക്കനും സംഗമ സഹോദരന്മാർ എന്ന് അറിയപ്പെട്ടിരുന്നു

വർഗ്ഗം:വിജയനഗരസാമ്രാജ്യത്തിലെ രാജാക്കന്മാർ
ചക്കര

****

പന, തെങ്ങു് എന്നീ വൃക്ഷങ്ങങ്ങളിൽ നിന്നും ലഭിക്കുന്ന 'നീര' എന്ന ദ്രാവകം കുറുക്കി ഉണ്ടാക്കുന്ന മധുരമുള്ള ഭക്ഷ്യവസ്തുവാണു് **ചക്കര**. കരിമ്പനയിൽ നിന്നെടുക്കുന്ന്തിനാൽ 'കരിപ്പെട്ടി' എന്ന പേരിലും ഇതറിയപ്പെടുന്നു. ചായയിലും കാപ്പിയിലും മധുരത്തിനായി ചക്കര ഉപയോഗിക്കുന്നവരുണ്ടു്.

## അവലംബം


വർഗ്ഗം:ഭക്ഷണപദാർത്ഥങ്ങൾ
വർഗ്ഗം:പന കൊണ്ടുള്ള വിഭവങ്ങൾ
കണ്ണൂർ ഡീലക്സ്

ജയമാരുതി പിക്ചേഴ്സിന്റെ ബാനറിൽ ടി.ഇ. വാസുദേവൻ നിർമിച്ച മലയാളചലച്ചിത്രമാണ് **കണ്ണൂർ ഡീലക്സ്**.  അസ്സോസിയേറ്റഡ് പിക്ചേഴ്സ് വിതരണം ചെയ്ത കണ്ണൂർ ഡീലക്സ് 1969 മേയ് 16-ന് കേരളത്തിൽ പ്രദർശനം തുടങ്ങി.

## അഭിനേതാക്കൾ

*പ്രേം നസീർ
*കെ.പി. ഉമ്മർ
*ഷീല
*ടി.ആർ. ഓമന
*അടൂർ ഭാസി
*ശങ്കരാടി
*ജോസ് പ്രകാശ്
*ജി.കെ. പിള്ള
*എൻ. ഗോവിന്ദൻകുട്ടി
*കോട്ടയം ചെല്ലപ്പൻ
*എം. രാധാകൃഷ്ണൻ
*അബ്ബാസ്
*കെ. രാധാകൃഷ്ണൻ
*അമ്മിണി
*നെല്ലിക്കോട് ഭാസ്കരൻ

## പിന്നണിഗയകർ

*കെ.ജെ. യേശുദാസ്
*കമുകറ പുരുഷോത്തമൻ
*പി. ജയചന്ദ്രൻ
*പി. ലീല
*പി.ബി. ശ്രീനിവാസ്
*എസ്. ജാനകി

## അണിയറപ്രവർത്തകർ

*നിർമ്മാണം - ടി ഇ വാസുദേവൻ
*സംവിധാനം - എ ബി രാജ്
*സംഗീതം - വി ദക്ഷിണാമൂർത്തി
*ഗാനരചന - ശ്രീകുമാരൻ തമ്പി
*ബാനർ - ജയമാരുതി
*വിതരണം - അസ്സോസിയേറ്റഡ് പിക്ചേഴ്സ്
*കഥ - വി ദേവൻ
*തിരക്കഥ - എസ് എൽ പുരം സദാനന്ദൻ
*ചിത്രസംയോജനം - ടി ആർ ശ്രീനിവാസലു
*കലാസംവിധാനം - ആർ ബി എസ് മണി
*ഛായാഗ്രഹണം - ടി എൻ കൃഷ്ണൻകുട്ടി നായർ.


## ഗാനങ്ങൾ
*സംഗീതം - വി. ദക്ഷിണാമൂർത്തി
*ഗാനരചന - ശ്രീകുമാരൻ തമ്പി

## കെ.എസ്.ആർ.ടി.സി.യുടെ നിയമ യുദ്ധം
1965ലാണ് കേരളത്തിൽ കെഎസ്ആർടിസി തുടങ്ങിയത്. എഴുപതുകളിൽ കർണാടക ആർടിസിയും തുടങ്ങി. രണ്ടു കമ്പനികളും കെഎസ്ആർടിസി എന്ന പേരുവച്ചു. കെഎസ്ആർടിസി എന്ന പേര് ആരാണ് ആദ്യം ഉപയോഗിച്ചത് എന്നതിന്റെ തെളിവായി കോടതിയിൽ രേഖകൾ സമർപ്പിക്കണമായിരുന്നു. 1969 മേയ് 16ന് പുറത്തിറങ്ങിയ കണ്ണൂർ ഡീലക്സ് സിനിമയിൽ കെഎസ്ആർടിസി എന്ന പേരും ആനച്ചിഹ്നവും വ്യക്തമായി കാണിക്കുന്നുണ്ട്. കേരളം കോടതിയിൽ സമർപ്പിച്ച രേഖകളിൽ ഒന്ന് ഈ സിനിമയാണ്.  കെഎസ്ആർടിസിയെന്ന പേര് കേരളത്തിന് സ്വന്തമായത് അങ്ങനെയാണ്. കെ.എസ്.ആ‍ർ.ടി.സി. എന്ന പേരിനെ ചൊല്ലി 2014 മുതൽ ഏഴു വർഷത്തോളമാണ് കർണാടകയും കേരളവും  നിയമ യുദ്ധം നടത്തിയത്. 

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡേറ്റാബേസിൽ നിന്ന് കണ്ണൂർ ഡീലക്സ്

വർഗ്ഗം:1969-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:എ. ബി രാജ് സംവിധാനം ചെയ്ത ചലച്ചിത്രങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
വിനയെച്ചം

വാക്യത്തിൽ മറ്റ് ക്രിയകൾക്കോ നാമങ്ങൾക്കോ വിശേഷണമായി അപ്രധാനമായി നിൽക്കുന്ന ക്രിയകൾക്ക് മലയാള വ്യാകരണത്തിൽ പറ്റുവിന എന്നു പറയുന്നു. പറ്റുവിനയെ **വിനയെച്ചം**, 'പേരെച്ചം' എന്നിങ്ങനെ രണ്ടായി തിരിക്കാം.

:ഉദാഹരണം - സോമൻ ജോലി ചെയ്ത് ക്ഷീണിച്ചു. അവൻ കസേരയിൽ ചാരിയിരുന്നു.

ഇവിടെ ചെയ്തു, ചാരി എന്നീ ക്രിയാരൂപങ്ങൾ ക്ഷീണിച്ചു, ഇരുന്നു എന്നീ വിനകളെ ആശ്രയിക്കുന്നതിനാൽ വിനയെച്ചങ്ങളാകുന്നു.
വിനയെച്ചങ്ങളെ മുൻവിനയെച്ചം, പിൻവിനയെച്ചം, നടുവിനയെച്ചം, തൻവിനയെച്ചം, പാക്ഷിക വിനയെച്ചം എന്നിങ്ങനെ അഞ്ചായി തിരിക്കാം

## മുൻവിനയെച്ചം
പൂർണ്ണക്രിയക്ക് മുമ്പ് നടക്കുന്ന അപൂർണ്ണക്രിയയാണ് മുൻവിനയെച്ചം. ഇതിന് പ്രത്യയമൊന്നും ചേർക്കേണ്ടതില്ല.ഓടിക്കയറി, ചാടിപ്പോയി എന്നിവ ഉദാഹരണം.

## പിൻവിനയെച്ചം
പൂർണ്ണക്രിയക്ക് പിമ്പ് നടക്കേണ്ട അപൂർണ്ണക്രിയയാണ് പിൻവിനയെച്ചം. ആൻ ആണ് ഇതിനുള്ള പ്രത്യയം. ധാതുവിനോട് നേരിട്ടോ ഭാവികാലരൂപത്തോടോ ആൻ പ്രത്യയം ചേർക്കാം.

:ഉദാഹരണം:പഠിക്കാൻ ഇരുന്നു, കളിക്കാൻ പോയി, പാടാൻ പറഞ്ഞു.

## നടുവിനയെച്ചം
കാലം,പ്രകാരം, പുരുഷൻ ഇത്യാദി ഉപാധികളൊന്നുമില്ലാതെ കേവലമായ ക്രിയയെയാണ് നടുവിനയെച്ചം കുറിക്കുന്നത്. ക, അ, ഉക എന്നിവയാണ് പ്രത്യയങ്ങൾ. ഉക എല്ലാ ധാതുക്കളോടും ചേർക്കാം. എന്നാൽ അ, ക എന്നിവ എല്ലാ ധാതുക്കളോടും ചേർക്കാറില്ല. 
പറ, പറക, പറയുക എന്നിവയാണ് നടുവിനയെച്ച രൂപങ്ങൾ.

## തൻവിനയെച്ചം
പൂർണ്ണക്രിയ നടന്നുകൊണ്ടിരിക്കുമ്പോൾ തന്നെ നടക്കുന്ന അപൂർണ്ണക്രിയയാണ് തൻവിനയെച്ചം. എ, അവേ എന്നിവയാണ് പ്രത്യയങ്ങൾ. 
ചെയ്യെ , ചെയ്യവേ എന്നിവ ഉദാഹരണം.
എകാരം ദീർഘമായും പ്രയോഗിക്കാറുണ്ട്.

## പാക്ഷിക വിനയെച്ചം
പൂർണ്ണക്രിയ നടക്കണമെങ്കിൽ നടക്കേണ്ട അപൂർണ്ണക്രിയയാണ് പാക്ഷിക വിനയെച്ചം. ആൽ, ഇൽ, ആകിൽ, എങ്കിൽ എന്നിവയാണ് പ്രത്യയങ്ങൾ.

വർഗ്ഗം:മലയാളവ്യാകരണം
ജോർദാനൂസ് കാറ്റലാനി

പതിന്നാലാം നൂറ്റാണ്ടിന്റെ ആദ്യപാദത്തിൽ കേരളത്തിലെത്തിയ കത്തോലിക്കാ മിഷനറിയാണ് **ഫ്രയർ ജോർഡാനൂസ്** .(Jordanus Catalan).അദ്ദേഹമായിരുന്നു ഭാരതത്തിലെ ആദ്യത്തെ കത്തോലിക്കാ മെത്രാനും.1321ലും,1324 ലും   ജോർഡാനൂസ്  കേരളത്തിൽ വന്നിട്ടുണ്ട്. ഭാരതത്തിന്റെ പലഭാഗങ്ങളിലും ജോർഡാനൂസ് സഞ്ചരിച്ചിട്ടുണ്ടെങ്കിലും, കേരളത്തിൽ വിശിഷ്യാ കൊല്ലത്താണ് അദ്ദേഹം അധികകാലവും ചെലവഴിച്ചത്.സുവിശേഷപ്രവർത്തനങ്ങളിൽ ഏർപ്പെട്ടുകഴിഞ്ഞിരുന്ന ജോർഡാനൂസ്  1329 ൽ *[[മിറാബിലിയ ഡിസ്ക്രിപ്ത]]* എന്ന ഗ്രന്ഥം രചിക്കുകയും അത് **ജോൺ XXII മൻ** മാർപാപ്പയ്ക്കു സമർപ്പിയ്ക്കുകയും ചെയ്തു.
## അവലംബം

## ഇതും കാണുക
*Chronology of European exploration of Asia
*The text of the Epistles is in Quétif–Échard, *Scriptores ordinis praedicatorum*, i. 549-550 (Epistle I.)
*and in Wadding, *Annales minorum*, vi. 359-361 (Epistle II.)
*the text of the Mirabilia in the Paris Geog. Soc. 's *Recueil de voyages*, iv. i68 (1839).
*The Papal letters referring to Jordanus are in Odericus Raynaldus, *[[Annales ecclesiastici]]*, 1330, f lv. and lvii (April 8; Feb. 14).
*Sir Henry Yule's *Jordanus, a version of the Mirabilia with a commentary* (Hakluyt Society, 1863) and the same editor's *Cathay*, giving a version of the Epistles, with a commentary, &c. (Hakluyt Society, 1866) pp.&nbsp;184–185, 192-196, 225-230
*F. Kunstmann, *Die Mission in Meliapor und Tana und die Mission in Columbo* in the Historisch-politische Blätter of Phillips and Görres, xxxvii. 2538, 135-152 (Munich, 1856), &c.
*C. R. Beazley, *Dawn of Modern Geography*, iii. 215-235.
*
Of Jordanus' Epistles there is only one MS., viz. Paris, National Library, 5006 Lat., fol. 182, r. and v.; of the Mirabilia also one MS. only, viz. London, British Museum, Additional MSS., 19,513, fols. 3, r.f 2 r.

വർഗ്ഗം:സഞ്ചാരികൾ
ഹെൻറി എലിയറ്റ്

പത്തൊമ്പതാം നൂറ്റാണ്ടിന്റെ മദ്ധ്യത്തിൽ ഇന്ത്യയിൽ ജോലിയെടുത്തിരുന്ന ബ്രിട്ടീഷ് ഭരണകർത്താവും ചരിത്രകാരനുമായിരുന്നു **ഹെൻറി മയേഴ്സ് എലിയറ്റ് **(, ജീവിതകാലം: 1808 - 1853 ഡിസംബർ 20). ഹെൻറി ഹാർഡിഞ്ച്, ഡൽഹൗസി എന്നീ ഗവർണർ ജനറൽമാർക്കുകീഴിൽ വിദേശകാര്യസെക്രട്ടറിയായി പ്രവർത്തിച്ചിട്ടുണ്ട്.

ഇന്ത്യയിലെത്തിയതിനുശേഷം ബറേലി, മുറാദാബാദ്, ഡെൽഹി എന്നിവിടങ്ങളിൽ ജോലി ചെയ്ത ശേഷം, വടക്കുപടിഞ്ഞാറൻ പ്രവിശ്യകളുടെ റെവന്യൂ സദർ ബോർഡിന്റെ സെക്രട്ടറിയായി. 1847-ൽ ഗവർണർ ജനറലിന്റെ കൗൺസിലിൽ വിദേശകാര്യസെക്രട്ടറിയായി. രണ്ടാം ആംഗ്ലോ-സിഖ് യുദ്ധകാലത്ത് ഡൽഹൗസിയോടൊപ്പം പഞ്ചാബിലെത്തിയ എലിയറ്റ്, യുദ്ധാനന്തരം സിഖുകാരുമായുണ്ടാക്കിയ കരാർ ചർച്ചകളിൽ പ്രമുഖപങ്കുവഹിച്ചു.

തന്റെ ഔദ്യോഗികജീവിതകാലം മുഴുവൻ ഒഴിവുസമയങ്ങൾ അദ്ദേഹം പഠനത്തിനുവേമ്ടി വിനിയോഗിച്ചു. ഇന്ത്യക്കാരെക്കുറിച്ചുള്ള ലേഖനങ്ങളടങ്ങിയ ഒരു ആനുകാലികം അദ്ദേഹം മീറഠിൽ നിന്ന് പ്രസിദ്ധീകരിച്ചിരുന്നു. ഗ്ലോസറി ഓഫ് ഇന്ത്യൻ ജ്യൂഡീഷ്യൽ ആൻഡ് റെവന്യൂ ടേംസ് എന്ന ഔദ്യോഗികരേഖക്ക് പൂരകമായി 1845-ൽ അദ്ദേഹം സപ്ലിമെന്റ് റ്റു ദ ഗ്ലോസറി എന്ന ഗ്രന്ഥം പ്രസിദ്ധീകരിച്ചു. ബ്രാഹ്മണ-രജപുത്രവിഭാഗങ്ങളെ സംബന്ധിച്ച വളരെ വിലപ്പെട്ടവിരവരങ്ങളടങ്ങിയ രേഖയാണിതെന്നാണ് വിലയിരുത്തപ്പെടുന്നത്. ഇതിന്റെ രണ്ടാം പതിപ്പ് 1860-ൽ പ്രസിദ്ധീകരിക്കപ്പെട്ടിരുന്നു. അദ്ദേഹത്തിന്റെ പ്രധാന കൃതി, ബിബ്ലിയോഗ്രഫിക്കൽ ഇൻഡെക്സ് റ്റു ദ ഹിസ്റ്റോറിയൻസ് ഓഫ് മൊഹമ്മദൻ ഇന്ത്യ ആണ്. അതിൽ ഇന്ത്യയിലെ 231 അറബി-പേർഷ്യൻ ചരിത്രകാരൻമാരുടെ സംഭാവനകൾ വിലയിരുത്തുകയായിരുന്നു അദ്ദേഹത്തിന്റെ ലക്ഷ്യം. എന്നാൽ 1849-ൽ ഇതിന്റെ ആദ്യത്തെ വാല്യം മാത്രമേ അദ്ദേഹത്തിന് പ്രസിദ്ധീകരിക്കാനായുള്ളൂ. ആരോഗ്യകാരണങ്ങളാൽ നാട്ടിലേക്ക് മടങ്ങുന്നതിനിടയിൽ 1853 ഡിസംബർ 20-ന് കേപ്പ് ഓഫ് ഗുഡ് ഹോപ്പിലെ സൈമൺ ടൗണിൽവച്ച് അദ്ദേഹം മരണമടഞ്ഞു. 

മരണശേഷം എലിയറ്റിന്റെ പഠനങ്ങൾ മറ്റുള്ളവർ പ്രസിദ്ധീകരിച്ചിട്ടുണ്ട്. 1866-77 ൽ ജോൺ ഡോസൻ എഡിറ്റ് ചെയ്ത് പ്രസിദ്ധീകരിച്ച ഹിസ്റ്ററി ഓഫ് ഇന്ത്യ ആസ് ടോൾഡ് ബൈ ഇറ്റ്സ് ഓൺ ഹിസ്റ്റോറിയൻസ് ഉദാഹരണമാണ്.
## അവലംബം

### ഗ്രന്ഥങ്ങൾ
* 
## പുറത്തേക്കുള്ള കണ്ണികൾ

* എലിയറ്റിന്റെ ബിബ്ലിയോഗ്രഫിക്കൽ ഇൻഡെക്സ് റ്റു ദ ഹിസ്റ്റോറിയൻസ് ഓഫ് മൊഹമ്മദൻ ഇന്ത്യ എന്ന കൃതി.
വർഗ്ഗം:ബ്രിട്ടീഷ് ഈസ്റ്റ് ഇന്ത്യാ കമ്പനി ഉദ്യോഗസ്ഥർ
ഇഖാമ

നിസ്കാരത്തിന്റെ സമയമറിയിച്ചുകൊണ്ട് ബാങ്കുവിളിക്ക് ശേഷം നമസ്ക്കരിക്കുന്നതിന് തൊട്ടുമുമ്പ് നടത്തുന്നതാണ് **ഇഖാമ** () അഥവാ **ഇഖാമത്ത്** എന്ന പേരിലറിയപ്പെടുന്നത്. ഇഖാമ എന്ന വാക്കിന് സ്ഥാപിക്കുക, നിലനിർത്തുക എന്നെല്ലാം അർത്ഥങ്ങളുണ്ട്. ബാങ്കുവിളിയുടെ ലഘുരൂപമായ ഇഖാമത്തിന്റെ അവസാനഭാഗത്ത് ഒരു വാചകം കൂടുതലായി ഉണ്ട്.

സൗദി അറേബ്യയിൽ ജോലി ചെയ്യുന്ന വിദേശികൾക്ക് ഔദ്യോധികാമായി നൽകപ്പെടുന്ന തിരിച്ചറിയൽ രേഖയും ഇഖാമ എന്ന പേരിലാണ് അറിയപ്പെടുന്നത്.

## അവലംബങ്ങൾ

വർഗ്ഗം:ഇസ്ലാമികാചാരങ്ങൾ
സത്യവാദഖേടം

1863 ൽ ജോർജ്ജ് മാത്തൻ രചിച്ച സത്യസന്ധതയെപ്പറ്റിയുള്ള ഒരു പ്രബന്ധമാണ് **സത്യവാദഖേടം**. ആയില്യം തിരുനാൾ മഹാരാജാവിന്റെ കാലത്ത് തിരുവിതാംകൂറിൽ നടന്ന ഗ്രന്ഥരാചനാ മത്സരത്തിൽ 'സത്യവാദഖേടം' എന്ന ഗ്രന്ഥം സമ്മാനാർഹിതമായി.

സർക്കാർ ഈ പ്രബന്ധം പ്രസിദ്ധപ്പെടുത്തുവാൻ ആലോചിച്ചു എങ്കിലും അന്യമതവിശ്വാസങ്ങൾക്ക്  യോജിക്കാനാവാത്ത ചില ആശയങ്ങൾ പ്രബന്ധത്തിൽ ഉള്ളതിനാൽ പ്രസിദ്ധപ്പെടുത്തിയില്ല, പിന്നീട് സ്വന്തം നിലയിൽ പ്രസിദ്ധീകരിച്ചു

## അവലംബം


വർഗ്ഗം:മലയാള കാവ്യങ്ങൾ
ഓഫ് ബ്രേക്ക്

ക്രിക്കറ്റിൽ ഉപയോഗിക്കുന്ന ഒരു തരം സ്പിൻ ബൗളിങ്ങാണ് **ഓഫ് ബ്രേക്ക്**

## ഇതുകൂടി കാണുക
* ലെഗ് ബ്രേക്ക്
വർഗ്ഗം:ക്രിക്കറ്റിലെ സാങ്കേതിക പദങ്ങൾ
സ്പിൻ ബൗളിങ്ങ്

ക്രിക്കറ്റിൽ പന്തെറിയാൻ ഉപയോഗിക്കുന്ന ഒരു സമ്പ്രദായത്തിനെയാണ് **സ്പിൻ ബൗളിങ്ങ്** എന്ന് പറയുക.

## ഇതുകൂടി കാണുക
* ലെഗ് ബ്രേക്ക്
* ഓഫ് ബ്രേക്ക്
വർഗ്ഗം:ക്രിക്കറ്റിലെ സാങ്കേതിക പദങ്ങൾ
ബൗളിങ്ങ്

ക്രിക്കറ്റിൽ വിക്കറ്റിനെ പ്രതിരോധിച്ച് നിൽക്കുന്ന ബാറ്റ്സ്മാനെതിരെ പന്തെറിയുന്ന പ്രക്രിയയാണ് **ബൗളിങ്ങ്**. ബൗളിംഗിൽ പ്രാഗല്ഭ്യം തെളിയിച്ച കളിക്കാരനെ *ബൗളർ (Bowler)* എന്നും, ബാറ്റിംഗിലും ബൗളിംഗിലും ഒരുപോലെ പ്രാഗല്ഭ്യം തെളിയിച്ച കളിക്കാരനെ *ഓൾ റൗണ്ടർ (All rounder)* എന്നും വിശേഷിപ്പിക്കുന്നു.

വർഗ്ഗം:ക്രിക്കറ്റിലെ സാങ്കേതിക പദങ്ങൾ
ബാറ്റിങ്ങ്

ക്രിക്കറ്റിൽ ബൗളർ എറിയുന്ന പന്തിനെ ഒരു ക്രിക്കറ്റ് ബാറ്റ് ഉപയോഗിച്ച് തടയുകയോ അടിച്ചകറ്റുകയോ ചെയ്ത് വിക്കറ്റ് സംരക്ഷിക്കുന്ന പ്രക്രിയയെയാണ് **ബാറ്റിങ്ങ്**. ബാറ്റിങ്ങ് ചെയ്യുന്ന വ്യക്തിയെ ബാറ്റ്സ്മാൻ എന്നാണ് വിളിക്കുന്നത്. റൺസ് നേടുക എന്ന ക്രിക്കറ്റിലെ പ്രാഥമികമായ ആവശ്യം നിറവേറ്റുന്ന പ്രക്രിയ കൂടിയാണ് ബാറ്റിങ്ങ്. വിക്കറ്റ് സംരക്ഷിക്കുന്നതിനൊപ്പം ടീമിനുവേണ്ടി പരമാവധി റൺസ് നേടുക എന്നത് ഏതൊരു ബാറ്റ്സ്മാന്റെയും കർത്തവ്യമാണ്.

## ശൈലികൾ
***ഇടംകൈയ്യൻ ബാറ്റ്സ്മാന്മാർ**- ഇടതുവശത്തേക്ക് ചരിഞ്ഞുനിന്ന് ബാറ്റ് ചെയ്യുന്ന ബാറ്റ്സ്മാന്മാരാണ് ഇടംകൈയ്യൻ ബാറ്റ്സ്മാന്മാർ. ഇത്തരക്കാരുടെ ഇടതുകൈക്കായിരിക്കും കൂടുതൽ പ്രഹരശേഷി ഉണ്ടാകുന്നത്. യുവ്‌രാജ് സിങ്, ആദം ഗിൽക്രിസ്റ്റ് മുതലായ കളിക്കാർ ഇടംകൈയ്യൻ ബാറ്റ്സ്മാന്മാരാണ്.
***വലംകൈയ്യൻ ബാറ്റ്സ്മാന്മാർ**- വലതുവശത്തേക്ക് ചരിഞ്ഞുനിന്ന് ബാറ്റ് ചെയ്യുന്ന ബാറ്റ്സ്മാന്മാരാണ് വലംകൈയ്യൻ ബാറ്റ്സ്മാന്മാർ. ഇത്തരക്കാരുടെ വലതുകൈക്കായിരിക്കും കൂടുതൽ പ്രഹരശേഷി ഉണ്ടാകുന്നത്. സച്ചിൻ ടെണ്ടുൽക്കർ, എം.എസ്. ധോണി മുതലായ കളിക്കാർ വലംകൈയ്യൻ ബാറ്റ്സ്മാന്മാരാണ്.

## ഷോട്ടുകൾ

വിവിധ ഷോട്ടുകൾ കളിക്കുന്നതിലൂടെയാണ് ബാറ്റ്സ്മാൻ റൺസ് നേടുകയും, തന്റെ വിക്കറ്റ് സംരക്ഷിക്കുകയും ചെയ്യുന്നത്. ബോളിന്റെ വേഗതയും, ദിശയും, തിരിവുമെല്ലാം കണക്കിലെടുത്താണ് ബാറ്റ്സ്മാൻ ഷോട്ട് തീരുമാനിക്കുന്നത്. ക്രിക്കറ്റിൽ സാധാരണയായി കണ്ടുവരുന്ന പരമ്പരാഗത ക്രിക്കറ്റ് ഷോട്ടുകൾ താഴെപ്പറയുന്നവയാണ്;

### ലംബമായ ഷോട്ടുകൾ
ഇത്തരം ഷോട്ടുകൾ കളിക്കുമ്പോൾ ബാറ്റിന്റെ മുഖഭാഗം ഗ്രൗണ്ടിന് ലംബമായിയാണ് വരുന്നത്.
***പ്രതിരോധാത്മക ഷോട്ടുകൾ**- ഫ്രണ്ട് ഫുട്ട് ഡിഫൻസ്, ബാക്ക് ഫുട്ട് ഡിഫൻസ്
***ഗ്ലാൻസ് ഷോട്ടുകൾ**- ലെഗ് ഗ്ലാൻസ്, ഓഫ് ഗ്ലാൻസ്
***ഡ്രൈവ് ഷോട്ടുകൾ**- കവർ ഡ്രൈവ്, ഓഫ് ഡ്രൈവ്, സ്ട്രെയിറ്റ് ഡ്രൈവ്, ഓൺ ഡ്രൈവ്, സ്ക്വയർ ഡ്രൈവ്

### തിരശ്ചീനമായ ഷോട്ടുകൾ
ഇത്തരം ഷോട്ടുകൾ കളിക്കുമ്പോൾ സാധാരണയായി ബാറ്റ് ഗ്രൗണ്ടിന് തിരശ്ചീനമായാണ് വരുന്നത്.
***കട്ട് ഷോട്ടുകൾ**- കട്ട്, ലേറ്റ് കട്ട്, സ്ക്വയർ കട്ട്
***പുൾ ഷോട്ട്, ഹുക്ക് ഷോട്ട്**
***സ്വീപ് ഷോട്ടുകൾ**
## അവലംബം

വർഗ്ഗം:ക്രിക്കറ്റിലെ സാങ്കേതിക പദങ്ങൾ
കുന്നുമ്മൽ (മലപ്പുറം)

മലപ്പുറം ജില്ലയിലെ  ഒരു സ്ഥലമാണ് **കുന്നുമ്മൽ**. മലപ്പുറം ടൗൺ രണ്ടു ഭാഗമായാണ് സ്ഥിതിചെയ്യുന്നത്. ടൗണിന്റെ ഉയർന്ന ഭാഗമായ പ്രദേശമാണ് കുന്നുമ്മൽ എന്നപേരിൽ അറിയപ്പെടുന്നത്. താഴ്ന്ന പ്രദേശം ഡൗൺ ഹിൽ - **കോട്ടപ്പടി** എന്നാണ് അറിയപ്പെടുന്നത്.

## കുന്നുമലിലെ പ്രധാന സ്ഥാപനങ്ങൾ
* സഹകരണ ആശുപത്രി
* കോട്ടക്കുന്ന് അമ്യൂസ്‌മെന്റ് പാർക്ക്‌
* ജില്ലാ കളക്ട്രേറ്റ് 
* ഫസ്റ്റ് ക്ലാസ്‌ മജിസ്‌ട്രേറ്റ് കോടതി
* ജില്ലാ രജിസ്ട്രാർ ഓഫീസ്
* ഉപഭോക്തൃ തർക്കപരിഹാര കോടതി 
* കെ.എസ്.ആർ.ടി.സി ബസ് സ്റ്റാന്റ് 
* മലബാർ സ്പെഷ്യൽ പോലീസ് ആസ്ഥാനം
* ജില്ലാ പോലിസ് സൂപ്രണ്ടിന്റെ ആസ്ഥാനം
* എം.എസ്.പി ഹയർസെക്കണ്ടറി സ്‌കൂൾ 
* സെന്റ് ജമ്മാസ് ഹയർസെക്കണ്ടറി സ്‌കൂൾ
* മിഷൻ ആശുപത്രി
* ജില്ലാ ബാങ്ക് ആസ്ഥാനം
* കേരള ഗ്രാമീണ ബാങ്ക് ആസ്ഥാനം
* പാസ്‌പോർട്ട് സേവാ കേന്ദ്രം
* മലപ്പുറം പ്രസ്സ് ക്ലബ്ബ്
* റിപ്പോർട്ടർ ടിവി മലപ്പുറം ബ്യൂറോ ഓഫീസ്
* മീഡിയ വൺ മലപ്പുറം ബ്യൂറോ ഓഫീസ്
* ഏഷ്യാനെറ്റ്‌ മലപ്പുറം ബ്യൂറോ ഓഫീസ്
* ട്വന്റി ഫോർ മലപ്പുറം ബ്യൂറോ ഓഫീസ്
* മാതൃഭൂമി ന്യൂസ് മലപ്പുറം ബ്യൂറോ ഓഫീസ്
* ജയ്‌ഹിന്ദ്‌ ടിവി മലപ്പുറം ബ്യൂറോ ഓഫീസ്

വർഗ്ഗം:മലപ്പുറം ജില്ലയിലെ ഗ്രാമങ്ങൾ
ഷാർജ അന്താരാഷ്ട്ര പുസ്തകോത്സവം

1982 മുതൽ യു.എ.ഇ.യിലെ ഷാർജയിൽ നടത്തുന്ന അന്താരാഷ്ട്ര പുസ്തകോത്സവമാണു് **ഷാർജ അന്താരാഷ്ട്ര പുസ്തകോത്സവം**. ലോകത്തിലെ ഏറ്റവും വലിയ പുസ്തകോത്സവങ്ങളിൽ നാലാംസ്ഥാനമാണു് ഈ പുസ്തകോത്സവത്തിനുള്ളതു്. ഷാർജയിലെ വേൾഡ് ട്രേഡ് ആൻഡ് എക്സ്പോ സെന്ററിൽ എല്ലാവർഷവും നവംബർ മാസത്തിലാണു് ഈ പുസ്തകോത്സവം നടക്കുന്നതു്.

## ഷാർജ അന്താരാഷ്ട്ര പുസ്തകോത്സവം 2013

മുപ്പത്തിരണ്ടാമത്തെ ഷാർജ അന്താരാഷ്ട്ര പുസ്തകോത്സവം 2013 നവംബർ 6 മുതൽ 16 വരെ പതിനൊന്നു ദിവസം നീണ്ടുനില്ക്കും. ഷാർജ ഭരണാധികാരിയും യു.എ.ഇ. പരമാധികാര സഭാംഗവുമായ ഡോക്ടർ ഷേഖ് സുൽത്താൻ ബിൻ മുഹമ്മദ് അൽ ഖാസ്‌മി ഉദ്ഘാടനം ചെയ്ത പുസ്തകോത്സവത്തിൽ 53 രാജ്യങ്ങളിൽനിന്ന് 180 ഭാഷകളിലായി ആയിരത്തിപത്ത് പ്രസാധകർ പുസ്തകങ്ങളെത്തിച്ചു. ഇരുന്നൂറ് ശീർഷകളിലായി നാലുലക്ഷത്തിൽപ്പരം പുസ്തകങ്ങളാണു് മേളയിൽ ഉള്ളതു്.

മുൻ ഇന്ത്യൻ പ്രസിഡന്റ് ഡോ. എ.പി.ജെ. അബ്ദുൾ കലാം, ബാലസാഹിത്യകാരനായ റസ്കിൻ ബോണ്ട്, ഇന്ത്യൻ ചലച്ചിത്ര താരം കമലഹാസൻ തുടങ്ങിയവരുടെ സാന്നിധ്യവും ഈ പുസ്തകോത്സവത്തിലുണ്ടു്.

### മലയാളത്തിനു് ആദരം

മേളയുടെ മൂന്നാംദിവസമായ നവംബർ 8ലെ മുഖ്യപരിപാടി ശ്രേഷ്ഠഭാഷാ പദവി നേടിയ മലയാളത്തിനു് ആദരവുകൾ അർപ്പിക്കുന്ന ചടങ്ങായിരുന്നു. ഒരുവിദേശരാജ്യത്തു നടക്കുന്ന രാജ്യാന്തര പുസ്തകോത്സവത്തിൽ മലയാള ഭാഷയ്ക്കു്  ലഭിച്ച അംഗീകാരമായി ഇതു്.

## അവലംബം


## പുറത്തേക്കുള്ള കണ്ണികൾ
ഔദ്യോഗിക വെബ്‌സൈറ്റ് 

വർഗ്ഗം:അന്താരാഷ്ട്ര പുസ്തകോത്സവങ്ങൾ
ലെഗ് ബ്രേക്ക്

ക്രിക്കറ്റിൽ ഉപയോഗിക്കുന്ന ഒരു തരം സ്പിൻ ബൗളിങ്ങാണ് **ലെഗ് ബ്രേക്ക്**

## ഇതുകൂടി കാണുക
* ഓഫ് ബ്രേക്ക്

വർഗ്ഗം:ക്രിക്കറ്റിലെ സാങ്കേതിക പദങ്ങൾ
വീട്ടുമൃഗം

വിഷ്ണുഫിലിംസിനു വേണ്ടിവേണുകഥയെഴുതി സംവിധാനം ചെയ്ത് പി. സുകുമാർ നിർമിച്ച മലയാളചലച്ചിത്രമാണ് **വീട്ടു‌മൃഗം**.  വിമലാ റിലീസ് വിതരണം നടത്തിയ ഈ ചിത്രം 1969 ജനുവരി 24-ന് കേരളത്തിൽ പ്രദർശനം തുടങ്ങി.മധു,സത്യൻ,അടൂർ ഭാസി,ശാരദ,ടി.ആർ. ഓമന തുടങ്ങിയവർ പ്രധാനവേഷങ്ങൾ കൈകാര്യം ചെയ്യുന്നു. ജി. ദേവരാജന്റെതാണ് സംഗീതം 

## അഭിനേതാക്കൾ
*സത്യൻ
*മധു
*അടൂർ ഭാസി
*രാഘവൻ
*പി.ജെ. ആന്റണി
*ശങ്കരാടി
*നെല്ലിക്കോട് ഭാസ്കരൻ
*കടുവാക്കുളം ആന്റണി
*രവി
*ജനാർദ്ദനൻ
*രാധാകൃഷ്ണൻ
*ശാരദ
*കമലാ ദേവി
*ടി.ആർ. ഓമന
*ശോഭ
*രാധ 
*കമലം
*മണി
*ജയഭാരതി

## പിന്നണിഗായകർ
*കെ.ജെ. യേശുദാസ്
*പി. ജയചന്ദ്രൻ
*എ.എം. രാജ
*പി. സുശീല
*ബി. വസന്ത

## അണിയറപ്രവർത്തകർ
*ബാനർ -  വിഷ്ണു ഫിലിംസ്
*വിതരണം - വിമലാ ഫിലിംസ്
*കഥ, സംഭാഷണം - കെ ജി സേതുനാഥ്
*തിരക്കഥ - വേണു
*സംവിധാനം - വേണു
*നിർമ്മാണം - പി സുകുമാരൻ
*ഛായാഗ്രഹണം - സി ജെ മോഹൻ 
*ചിത്രസംയോജനം - ജി വെങ്കിട്ടരാമൻ
*അസിസ്റ്റന്റ് സംവിധായകർ - ടി കെ വാസുദേവൻ 
*കലാസംവിധാനം -  കെ ബാലൻ
*നിശ്ചലഛായാഗ്രഹണം -  ത്രീസ്റ്റാർസ് 
*ഗാനരചന -  പി ഭാസ്ക്കരൻ
*സംഗീതം - ജി ദേവരാജൻ.

## ഗാനങ്ങൾ
*സംഗീതം - ജി. ദേവരാജൻ
*ഗാനരചന - പി. ഭാസ്കരൻ

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡേറ്റാബേസിൽ നിന്ന് വീട്ടു‌മൃഗം

വർഗ്ഗം:1969-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:പി. വേണു സംവിധാനം ചെയ്ത ചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:പി.  ഭാസ്കരന്റെ ഗാനങ്ങൾ
വർഗ്ഗം:ഭാസ്കരൻ- ദേവരാജൻ ഗാനങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
ഹോല്ലോങ്ങ്

തെക്കുകിഴക്കനേഷ്യയിലും ഇന്ത്യയിലും സാധാരണയായി കാണുന്ന ഒരു ഹാർഡ്‌വുഡ് ഗണത്തിൽ പെട്ട വൃക്ഷമാണ് **ഹോല്ലോങ്ങ്**. ഇതിന്റെ ശാസ്ത്രനാമം **Dipterocarpus macrocarpus** എന്നാണ്. ഇന്ത്യൻ സംസ്ഥാനങ്ങളായ അരുണാചൽ പ്രദേശിന്റെയും അസ്സാമിന്റെയും ഔദ്യോഗിക വൃക്ഷമാണിത്.

## അവലംബം
*Dipterocarpus macrocarpus 
*Photo
മലയാളത്തിലെ അറബി പദങ്ങൾ

മലയാളത്തിനു പദങ്ങൾ നൽകിയിട്ടുള്ള ഭാഷകൾ നിരവധിയാണ്. ഇന്ത്യൻ ഭാഷകളായ തമിഴ്, സംസ്കൃതം, എന്നിവ ഈ പട്ടികയിൽ  മുൻപന്തിയിൽ നിൽക്കുന്നു.ഉർദു,ഹിന്ദി തെലുങ്ക് കന്നഡ , കൊങ്കിണി, തുടങ്ങിയ ധാരാളം ഭാരതീയ ഭാഷകളും, അറബി,പേർഷ്യൻ, തുർക്കി, സുറിയാനി, ഹീബ്രു എന്നീ പൗരസ്ത്യ ഭാഷകളും,കൊളോണിയൽ കാലഘട്ടം മുതൽ തുടങ്ങിയ പോർച്ചുഗീസ്, ഡച്ച്, ഇംഗ്ലീഷ്, ഫ്രഞ്ച്, സമ്പർക്കവും എല്ലാം മലയാളത്തിനു ൽകിയത് ബൃഹത്തായ പദസമ്പത്താണ്.
വീടുകളിലെ കക്കൂസും ജനലും മേശയും പാശ്ചാത്യരുടെ സംഭാവനയാണെങ്കിൽ കോടതികളിലെ വക്കാലത്തും, ഹാജറും, മഹസറും , പരാതിയും അതുപോലെ വരാന്തയും മൈതാനും ഉൾപ്പെടെ നിത്യേനെ ഉപയോഗിക്കുന്ന വാക്കുകളും മുഗൾ കാലഘട്ട പൗരസ്ത്യ ഭാഷ സ്വാധീനത്താൽ ഭരണ/നിയമ  പദാവലിയിൽ ഇടം പിടിച്ചവയാണ്.

## അറബി സ്വാധീനം
അറബികളുടെ കച്ചവട സമ്പർക്കവും, ഇസ്‌ലാം മതത്തിന്റെ ആവിർഭാവവും കേരള ചരിത്രത്തിലെ അതിപ്രധാനമായ നാഴികക്കല്ലുകളാണ്. മതപരവും സാംസ്കാരികവുമായ മാറ്റത്തോടൊപ്പം ഭാഷപരമായ വലിയ സ്വാധീനമാണ് അറബി ഭാഷ വരുത്തിയത്. അറബി മലയാളം എന്ന ഒരു ലിപി തന്നെ ഈ അറബി ബന്ധത്തിൽ നിന്നുൽഭവിച്ചു എന്നത് ഈ ബന്ധത്തിന്റെ ഏറ്റവും പ്രകടമായ ഉദാഹരണം മാത്രം. 

## സ്വാതന്ത്രം

## റഫറൻസുകൾ


## ഇതും കൂടി കാണുക
*മലയാളത്തിലെ പോർച്ചുഗീസ് പദങ്ങൾ
*മലയാളത്തിലെ ഇംഗ്ലീഷ് ശൈലീപ്രയോഗങ്ങൾ
*മലയാളത്തിലെ ഭക്ഷണവസ്തുക്കളുടെ പദോല്പത്തി
വർഗ്ഗം:മലയാളം
വർഗ്ഗം:അറബി ഭാഷ
വർഗ്ഗം:മലയാളപദങ്ങൾ
ഐക്യരാഷ്ട്ര ദിനം

ഐക്യ രാഷ്ട്ര സഭ ചാർട്ടർ പ്രാബല്യത്തിൽ വന്ന 1945 ഒക്ടോബർ 24 നു ഐക്യ രാഷ്ട്ര സഭ നിലവിൽ വന്നു. ഈ ദിനത്തിന്റെ വാർഷികം 1948 മുതൽ **ഐക്യ രാഷ്ട്ര സഭ ദിനം** ആയി ആചരിക്കപ്പെടുന്നു. ഇതോടനുബന്ധിച്ച് ഐക്യ രാഷ്ട്ര സഭയുടെ മുഖ്യ കാര്യാലയങ്ങൾ ഉള്ള ന്യൂ യോർക്ക്‌, ഹേഗ്, ജെനീവ, വിയന്ന, എന്നീ സ്ഥലങ്ങളിൽ ഐക്യ രാഷ്ട്ര സഭയുടെ പ്രവർത്തങ്ങൾ പ്രകീർത്തിക്കാനായി അതതു സ്ഥലത്തെ രാഷ്ട്രത്തലവന്മാരെ ഉൾപ്പെടുത്തിയുള്ള ആഘോഷ പരിപാടികൾ സംഘടിപ്പിക്കാറുണ്ട്.

1972 മുതൽ ഒക്ടോബർ 24 ലോക വികസന വൃത്താന്ത ദിനമായും ഐക്യ രാഷ്ട്ര സഭ  ആചരിക്കുന്നു.

## അവലംബം


വർഗ്ഗം:ഐക്യരാഷ്ട്രസഭ
വർഗ്ഗം:ഐക്യരാഷ്ട്രസഭാ ദിനാചരണങ്ങൾ
വർഗ്ഗം:ഒക്ടോബർ 24
ഫ്രെഡറികോ ഗാർഷ്യ ലോർക

ഒരു സ്പാനിഷ് കവിയും നാടകകൃത്തും നാടക സംവിധായകനുമാണ് **ഫ്രെഡറികോ ഗാർഷ്യ ലോർക** (5 ജൂൺ 1898 – 19 ആഗസ്റ്റ് 1936). സ്പാനിഷ് ആഭ്യന്തര യുദ്ധത്തെച്ചുടർന്ന് കൊല്ലപ്പെട്ടു. 
## ജീവിതരേഖ
## കൃതികൾ
### കവിതാ സമാഹാരങ്ങൾ
* ** (*Impressions and Landscapes* 1918)
* *Libro de poemas* (*Book of Poems* 1921)
* *Poema del cante jondo* (*Poem of Deep Song*; written in 1921 but not published until 1931)
* *Suites* (written between 1920 and 1923, published posthumously in 1983)
* *Canciones* (*Songs* written between 1921 and 1924, published in 1927)
* *Romancero gitano* (*[[Gypsy Ballads]]* 1928)
* *Odes* (written 1928)
* *Poeta en Nueva York* (written 1930 – published posthumously in 1940, first translation into English as *The [[Poet in New York]]* 1940)
* *Llanto por Ignacio Sánchez Mejías* (*Lament for Ignacio Sánchez Mejías* 1935)
* *Seis poemas gallegos* (*Six Galician poems* 1935)
* *Sonetos del amor oscuro* (*Sonnets of Dark Love* 1936, not published until 1983)
* *Lament for the Death of a Bullfighter and Other Poems* (1937)
* *Primeras canciones* (*First Songs* 1936)
* *The Tamarit Divan* (poems written 1931-4 and not published until after his death in a special edition of  *Revista Hispanica Moderna* in 1940).
* *Selected Poems* (1941)

## അവലംബം

## അധിക വായനയ്ക്ക്
*  (477 pages)
::*Spanish translation:   (411 pages). Includes excerpts from García Lorca's works.
## പുറം കണ്ണികൾ

* The Lorca Foundation 
* Huerta De San Vicente, Grandada – The Lorca Family home now a museum
* ''Lorca censored to hide sexuality'' – article by *[[The Independent]]*, 14 March 2009
* LGB biog of García Lorca 
* ''Lorca and Censorship: The Gay Artist Made Heterosexual''   – essay by Eisenberg, D; FSU

വർഗ്ഗം:1898-ൽ ജനിച്ചവർ
സാറ്റർനിഡെ

പട്ടുനൂൽശലഭവും, എമ്പറർ നിശാശലഭവും അടങ്ങുന്ന വലിയ ഒരു നിശാശലഭ കുടുംബമാണ് **സാറ്റർനിഡെ**. ലോകത്തെമ്പാടുമായി രണ്ടായിരത്തി മുന്നൂറോളം അംഗങ്ങളുള്ള നിശാശലഭ കുടുംബമാണിത്..മിക്കവയ്ക്കും നീണ്ടവാലുകൾ കാണാറുണ്ട്. ചിലപ്പോൾ ഒരേ ജാതിയിൽപ്പെടുന്ന ആണും പെണ്ണും കാണാൻ വ്യത്യസ്തമായിരിക്കും. 

സാറ്റർനിഡേ കുടുംബത്തിൽപ്പെട്ട ചില ശലഭങ്ങളെ പട്ടുനൂൽ ഉല്പാദിപ്പിക്കാനായി ഉപയോഗിക്കുന്നു.

## അവലംബം
ട്രൈക്ക്രോയിസം

പ്രകാശപരമായി അസമദിശീയ (anisotorpic) സുതാര്യ ക്രിസ്റ്റലുകളിൽക്കൂടി ധവളപ്രകാശം കടന്നുപോകുമ്പോൾ ആഗിരണം ചെയ്യപ്പെട്ടു വ്യത്യസ്ത നിറങ്ങളായി കാണപ്പെടുന്ന പ്രതിഭാസമാണു് **ട്രൈക്ക്രോയിസം**. ഈ സ്വഭാവവിശേഷം പ്രകടമാക്കുന്ന ക്രിസ്റ്റലുകളെ ട്രൈക്ക്രോയികു് ക്രിസ്റ്റലുകൾ എന്നു പറയുന്നു. 

:ഉദാ. കോർഡിയെറൈറ്റ് (cordierite). ഇത്തരം ക്രിസ്റ്റലുകളുടെ ക്യൂബിന്റെ മൂന്നു ജോടി വശങ്ങളിൽക്കൂടിയും വ്യത്യസ്ത നിറങ്ങളിലാണ് പ്രകാശം സഞ്ചരിക്കുന്നതു്.

 

രണ്ടു പ്രാകാശിക അക്ഷങ്ങളുള്ള ദ്വി-അക്ഷീയ (bizxial) [പരലുകളിലാണ് ട്രൈക്ക്രോയിസം കാണപ്പെടുന്നതു്. ഇത്തരം പരലുകൾക്കു മൂന്നു മുഖ്യ [അപവർത്തനാങ്കം|അപവർത്തനാങ്കങ്ങൾ ഉണ്ടായിരിക്കും. പ്രകാശത്തിന്റെ ധ്രുവണത്തിന്റെ (polarization) ദിശ അനുസരിച്ചു് ഓരോ നിറവും ആഗിരണം ചെയ്യപ്പെടുകയോ മന്ദനം ചെയ്യപ്പെടുകയോ ചെയ്യുന്നു. പ്രകാശത്തിന്റെ കമ്പനം, അപവർത്തനാങ്കമനുസരിച്ചു്   X ദിശയിലാണെങ്കിൽ പ്രകാശം മഞ്ഞ നിറത്തിലും Y ദിശയിലാണെങ്കിൽ തീവ്ര വയലറ്റു നിറത്തിലും Z ദിശയിലാണെങ്കിൽ വെള്ള നിറത്തിലും കാണപ്പെടും.

ക്രിസ്റ്റൽ അക്ഷങ്ങളുടെ അഭിവിന്യാസം (orientation) അനുസരിച്ചു് അതിൽക്കൂടി കടന്നുവരുന്ന പ്രകാശത്തിന്റെ നിറം മാറ്റിയെടുക്കാം. അതിനു തക്ക രീതിയിൽ ക്രിസ്റ്റലുകൾ മുറിച്ചെടുക്കാനും ഇന്നു കഴിയുന്നുണ്ടു്. ഈ കാരണത്താൽ ട്രൈക്ക്രോയിസം എന്ന പ്രയോഗമോ പകരമായി ഉപയോഗിച്ചുവന്ന പ്ലിയോക്രോയിസം (pleochroism) എന്ന പദമോ ഇന്നു പ്രചാരത്തിലില്ല. ഇവയ്ക്കു പകരം രേഖീയ(linear) ട്രൈക്ക്രോയിസം, വൃത്തീയ(circular) ട്രൈക്ക്രോയിസം എന്നിങ്ങനെ വിവേചിച്ചു് പ്രയോഗിക്കുകയാണു പതിവു്.

## അവലംബം
ത്രിവിക്രമഭട്ടൻ

ക്രിസ്തുവർഷം പത്താം നൂറ്റാണ്ടിൽ ജീവിച്ചിരുന്ന സംസ്കൃത കവിയും ഗദ്യകാരനുമായിരുന്നു **ത്രിവിക്രമഭട്ടൻ.** സിംഹാദിത്യൻ എന്ന പേരുകൂടി ഉണ്ടായിരുന്ന ഇദ്ദേഹം രാഷ്ട്രകൂട രാജാവായ ഇന്ദ്രൻ മൂന്നാമന്റെ സദസ്യനായിരുന്നു. ശാണ്ഡില്യ ഗോത്രത്തിലെ നേമാദിത്യന്റെ (ദേവാദിത്യന്റെ) പുത്രനും ശ്രീധരന്റെ പൗത്രനുമാണെന്നും കരുതപ്പെടുന്നു. രാജാവിനുവേണ്ടി നവ്സാരി ശിലാരേഖ (915) രചിച്ചത് ഇദ്ദേഹമായിരുന്നു. നളചമ്പു, മദാലസചമ്പു എന്നിവയാണു് പ്രകൃഷ്ടകൃതികൾ. കാദംബരീ രചയിതാവായ ബാണഭട്ടനെ ഇദ്ദേഹത്തിന്റെ കൃതിയിൽ പരാമർശിക്കുന്നുണ്ടു്. 11-ാം ശതകത്തിൽ ജീവിച്ചിരുന്ന ഭോജൻ രചിച്ച സരസ്വതീകണ്ഠാഭരണത്തിൽ ത്രിവിക്രമഭട്ടനെപ്പറ്റി പ്രതിപാദിക്കുന്നു.

ദമയന്തീകഥ എന്നും പേരുള്ള നളചമ്പു സംസ്കൃതത്തിൽ ലഭ്യമായ ചമ്പുക്കളിൽ ഏറ്റവും പ്രാചീനമാണ്. അപൂർണമായ ഈ കൃതിയുടെ രചനയെപ്പറ്റിയും ചെറുപ്പത്തിൽത്തന്നെ ഇദ്ദേഹത്തിനുണ്ടായിരുന്ന കവിത്വശക്തിയെപ്പറ്റിയും പരാമർശിക്കുന്ന ഒരു കഥ ഇപ്രകാരമാണു്. 

ത്രിവിക്രമഭട്ടന്റെ പിതാവു് മഹാപണ്ഡിതനും രാജസദസ്സിലെ ആസ്ഥാനകവിയുമായിരുന്നു. ഒരിക്കൽ ഇദ്ദേഹം ദൂരെദിക്കിൽ പോയിരുന്നപ്പോൾ ഇദ്ദേഹത്തോടു തുല്യം പാണ്ഡിത്യമുള്ള ഒരു വിദേശി കൊട്ടാരത്തിലെത്തി. കാവ്യരചനയിൽ തന്നോടു മത്സരിക്കുവാൻ കഴിവുള്ള ആൾ ഉണ്ടെങ്കിൽ മത്സരിക്കുന്നതിനു നിർദ്ദേശിക്കണമെന്നും താൻ വിജയിയായാൽ ആസ്ഥാനകവിയായി നിയമിക്കണമെന്നും രാജാവിനോടഭ്യർഥിച്ചു. രാജാവു് ഉടൻതന്നെ ത്രിവിക്രമഭട്ടനെ ആളയച്ചുവരുത്തി. സരസ്വതീദേവിയുടെ അനുഗ്രഹം നേടിയെത്തിയ ഇദ്ദേഹം നളചമ്പുവിന്റെ രചനയിലൂടെ അതിഥിയായ പണ്ഡിതനെ പരാജയപ്പെടുത്തി. കുറച്ചു ദിവസം പിന്നിട്ടപ്പോഴേക്കും കൃതിയുടെ രചന പൂർത്തിയാകുന്നതിനുമുമ്പ് മഹാപണ്ഡിതനായ പിതാവു് തിരികെയെത്തിയതിനാൽ മത്സരം അവസാനിപ്പിച്ചു എന്നും അതിനാലാണു് നളചമ്പു അപൂർണമായിത്തീർന്നതു് എന്നുമാണു കഥ.

## അവലംബം
കോമൺവെൽത്ത് രാഷ്ട്രത്തലവന്മാരുടെ ഉച്ചകോടി

കോമൺവെൽത്ത് രാഷ്ട്രത്തലവന്മാരുടെ രണ്ടുവർഷത്തിലൊരിക്കൽ ചേരുന്ന ഉച്ചകോടിയാണ് **കോമൺവെൽത്ത് ഹെഡ്സ് ഓഫ് ഗവൺമെന്റ് മീറ്റിംഗ്** (**ചോഗം**). 
## ചരിത്രം
## ഘടന
## ഉച്ചകോടി പട്ടിക

## അവലംബം

## പുറം കണ്ണികൾ
* Commonwealth Heads of Government Meeting page on the Commonwealth Secretariat web site
* ''Kampala' 2007'' , CHOGM 2007 Official page
* ''CHOGM count Down'', CHOGM News
* CHOGM 2007 , CHOGM 2007 Kampala Uganda, Updates and information
* CHOGM 2007 Highlights & News, CHOGM 2007 Highlights
* CHOGM 2011 , Australian Government
* CHOGM 2013, CHOGM 2013 Official website

വർഗ്ഗം:കോമൺവെൽത്ത് സമ്മേളനങ്ങൾ
മുഹമ്മദ് നബി (ക്രിക്കറ്റ് കളിക്കാരൻ)

**മുഹമ്മദ് നബി** (ജനനം 3 മാർച്ച് 1985) അഫ്ഗാനിസ്ഥാൻ ക്രിക്കറ്റ് ടീമിന്റെ മുൻ

നായകൻ ആണ്.  മുഹമ്മദ്‌ ഒരു വലം കൈയ്യൻ ബാറ്റ്സ്മാനും ഓഫ് ബ്രേക്ക് ബൌളറും ആണ്. 

ബംഗ്ലാദേശ് പ്രീമിയർ ലീഗിൽ എറ്റവും കൂടുതൽ പ്രതിഫലം വാങ്ങിയ അഫ്ഗാനിസ്ഥാൻ കളിക്കാരനാണ് മുഹമ്മദ്‌. ഏകദേശം 30,000 അമേരിക്കൻ ഡോളർ ആണ് അദ്ദേഹത്തിന്റെ പ്രതിഫലമായി ശ്യ്ലെഹെറ്റ് റോയൽസ് എന്ന ടീമിൽ നിന്നും ലഭിച്ചത്.

## അവലംബം
പട്ടം, തിരുവനന്തപുരം ജില്ല

തിരുവനന്തപുരം നഗരത്തിന്റെ പ്രാന്തപ്രദേശത്തുള്ള ഒരു ഭൂഭാഗമാണ്‌ **പട്ടം**. തിരുവനന്തപുരം സെൻട്രൽ റെയിൽവേ സ്റ്റേഷനിൽ നിന്നും ഏകദേശം 4 കിലോമിറ്റർ ദൂരത്തിൽ സ്ഥിതി ചെയ്യുന്ന പട്ടം നഗരത്തിലെ തന്നെ ഏറ്റവും ജനസാന്ദ്രത ഏറിയതും പച്ചപ്പാർന്നതുമായ സ്ഥലങ്ങളിൽ ഒന്നുകൂടിയാണിത്. കേരള പബ്ലിക് സർവീസ് കമ്മീഷൻ (പി.എസ്.സി) ആസ്ഥാനം, കേരള സ്റ്റേറ്റ് പ്ലാനിംഗ് ബോർഡ് ആസ്ഥാനം, ലൈഫ് ഇൻഷുറൻസ് കോർപ്പറേഷൻ ഓഫ് ഇന്ത്യയുടെ കേരളത്തിലെ പ്രധാന കാര്യാലയം എന്നിവ പട്ടത്താണ് സ്ഥിതിചെയ്യുന്നത്.
## പട്ടം കൊട്ടാരം
നാട് നീങ്ങിയ തിരുവിതാംകൂർ മഹാരാജാവ് ഉത്രാടം തിരുനാൾ മാർത്താണ്ഡവർമ്മയുടെ വസതിയായ പട്ടം കൊട്ടാരം സ്ഥിതിചെയ്യുന്നത് ഇവിടെയാണ്.

## അവലംബങ്ങൾ

വർഗ്ഗം:തിരുവനന്തപുരം ജില്ലയിലെ ഗ്രാമങ്ങൾ
തിയൊഡോറിക്

പശ്ചിമ യൂറോപ്പിലെ ഓസ്ട്രോഗോത്തുകളുടെ രാജാവും (എ.ഡി. 471-526) ഇറ്റലിയിലെ ഭരണാധിപനു(എ.ഡി. 493-526)മായിരുന്നു **തിയൊഡോറിക്**. ഓസ്ട്രോഗോത്തു രാജ്ഞിയായിരുന്ന അമലസുന്ത ഇദ്ദേഹത്തിന്റെ പുത്രിയായിരുന്നു.

## ജീവിതരേഖ
പാന്നോണിയയിലെ രാജാവായിരുന്ന അമലിലെ തിയൊഡൊമിറിന്റെ മകനായി ഇദ്ദേഹം ജനിച്ചു. 461 മുതൽ പത്തുവർഷക്കാലത്തോളം ഇദ്ദേഹത്തിനു് ജാമ്യക്കാരനായി കോൺസ്റ്റാന്റിനോപ്പിളിൽ കഴിയേണ്ടിവന്നു. പിതാവിന്റെ മരണത്തെത്തുടർന്നു് ഓസ്ട്രോഗോത്തുകളുടെ മേധാവി എന്ന നിലയിൽ 471ൽ ഇദ്ദേഹം പാന്നോണിയയിലെ രാജാവായി. പൗരസ്ത്യ റോമാ ചക്രവർത്തിയായിരുന്ന സീനോ(Zeno)യുമായി ഇക്കാലത്ത് ഇദ്ദേഹം കലഹിച്ചുകഴിയുകയായിരുന്നു. പാന്നോണിയയുടെ സമീപത്തുള്ള മറ്റൊരു ഓസ്ട്രോഗോത്ത് അധിപതിയായ തിയഡറിക് സ്റ്റ്രാബോയുമായും ഇദ്ദേഹത്തിന് ശത്രുതയുണ്ടായി. 481ൽ സ്റ്റ്രാബോ മരണമടഞ്ഞതോടെ ഓസ്ട്രോഗോത്തുകളുടെ യഥാർത്ഥ നേതാവായി തിയഡറിക്കിനെ അംഗീകരിക്കുവാൻ സീനോ തയ്യാറായി. 483ൽ  സീനോയുമായി സന്ധിയുണ്ടാക്കിയ തിയഡറിക്കിന് സ്വന്തമായി കുറെ പ്രദേശവും സൈന്യത്തിന്റെ മേധാവി എന്ന പദവിയും സീനോ അനുവദിച്ചുകൊടുത്തു. ബൾഗേറിയയുടെ വടക്കു പടിഞ്ഞാറൻ ഭാഗത്തുള്ള മൊവേസിയ (Lower Moesia) ആയിരുന്നു തിയഡറിക്കിന്റെ ആസ്ഥാനം.

ക്രിസ്തുവർഷം 493ൽ ഒഡോസിറിനെ വധിച്ചുകൊണ്ടു് തിയൊഡോറിക് ഇറ്റലി പിടിച്ചെടുത്തു. റവീന ആയിരുന്നു തിയഡറിക്കിന്റെ പുതിയ തലസ്ഥാനം. പൗരസ്ത്യ റോമാ ചക്രവർത്തിയുടെ സാമന്തനെന്ന നിലയിലാണ് തിയൊഡോറിക് ആദ്യകാലത്തു് ഇറ്റലി ഭരിച്ചതു്. സീനോയുടെ പിൻഗാമിയായി ചുമതലയേറ്റ അനസ്താസിയൂസ് ഒന്നാമൻ 497ൽ തിയഡറിക്കിനെ സ്വതന്ത്ര രാജാവായി അംഗീകരിച്ചു.

## ജനപ്രിയ നേതാവു്
ഇറ്റലിയെ കീഴടക്കിയ തിയൊഡോറിക് അവിടെ സൗഹാർദ്ദപൂർവം ഭരണം നടത്തിയിരുന്നു. തദ്ദേശീയ ജനതയുടെ സ്നേഹം സമ്പാദിക്കുവാൻ ഇദ്ദേഹത്തിനു സാധിച്ചു. റോമൻ ഭരണ സമ്പ്രദായം ഇദ്ദേഹം അവിടെ നിലനിർത്തി. റോമൻ വംശജരെ സർക്കാരിലെ ഉന്നത സ്ഥാനങ്ങളിൽ നിയമിച്ചു. തലസ്ഥാനമായ റവീനയെ ഇദ്ദേഹം മോടിപിടിപ്പിച്ചു. ഒരു വലിയ കൊട്ടാരവും അനേകം ക്രൈസ്തവ ദേവാലയങ്ങളും പണികഴിപ്പിച്ചു. പടിഞ്ഞാറൻ യൂറോപ്പിലെ ജർമ്മൻ വംശജരായ രാജാക്കന്മാരുമായി ഇദ്ദേഹം ഉടമ്പടികളുണ്ടാക്കി. ഇദ്ദേഹത്തിന്റെ സഹോദരിമാരേയും പെണ്മക്കളേയും ജർമ്മൻ രാജാക്കന്മാർക്ക് വിവാഹം ചെയ്തുകൊടുത്തു് അവരുമായി സൗഹൃദം സ്ഥാപിച്ചു. ജർമ്മൻകാരെ ഒറ്റ ഗവണ്മെന്റിന്റെ കീഴിലാക്കുവാൻ തിയഡറിക് നടത്തിയ പരിശ്രമങ്ങൾ ഫലവത്തായില്ല.

## മതം
മതരംഗത്തും തിയൊഡോറിക്കിനു നിരവധി പ്രശ്നങ്ങൾ നേരിടേണ്ടിവന്നു. ഗോത്തുകൾ ഏരിയൻ വംശത്തില്പ്പെട്ട ക്രൈസ്തവർ (Ariyan Christians) ആയിരുന്നു. ഇറ്റലിയിൽ മറ്റു വിഭാഗത്തില്പ്പെട്ട ക്രൈസ്തവരുമുണ്ടായിരുന്നു. ക്രൈസ്തവരിലെ വ്യത്യസ്ത വിഭാഗങ്ങൾക്ക് തുല്യ പരിഗണന നല്കിക്കൊണ്ടുപോവുകയെന്ന അവസ്ഥ ഇദ്ദേഹത്തിനു നേരിടേണ്ടിവന്നു. അതുപോലെതന്നെ പൗരസ്ത്യ റോമാ ചക്രവർത്തിയുടെ ചില മതനയങ്ങളിൽനിന്നുണ്ടായ വെല്ലുവിളികളും പോപ്പുമായുള്ള അഭിപ്രായവ്യത്യാസങ്ങളും ഇദ്ദേഹത്തിനു തരണംചെയ്യേണ്ടിവന്നു. 
## മരണം
526 ആഗസ്റ്റ് 30നു റവീനയിൽ ഇദ്ദേഹം നിര്യാതനായി. അതോടുകൂടി ഇദ്ദേഹം സ്ഥാപിച്ച സാമ്രാജ്യവും നാമാവശേഷമായി.

## അവലംബം
വില്യം എഡ്വേഡ് ദുബോയ്സ്

ഒരു ആഫ്രിക്കൻ-അമേരിക്കൻ ചിന്തകനായിരുന്നു **വില്യം എഡ്വേഡ് ദുബോയ്സ്**. 1890കളിൽ അമേരിക്കയിലെ ആഫ്രിക്കൻ വംശജർക്കിടയിലെ ഏറ്റവും പ്രമുഖനായ വിപ്ളവചിന്തകനും നേതാവുമായിരുന്നു ദുബോയ്സ്. 

## ജീവിതരേഖ
1868 ഫെബ്രുവരിയിൽ മസാച്യുസെറ്റ്സിലെ ഗ്രേറ്റ് ബാരിങ്ടണിൽ ജനിച്ചു. പൂർവ്വികർ ഡച്ച് അടിമകളായിരുന്നു. ഗ്രേറ്റ് ബാരിങ്ടണിൽ പഠിച്ചുകൊണ്ടിരിക്കുമ്പോൾത്തന്നെ ആഫ്രിക്കൻ-അമേരിക്കൻ പ്രസിദ്ധീകരണമായ ന്യൂയോർക്ക് ഗ്ലോബിൽ ലേഖനങ്ങൾ എഴുതിത്തുടങ്ങി. 1888ൽ ഫിസ്ക് (Fisk) sarവകലാശാലയിൽ നിന്ന് ബിരുദം നേടി.

ഹാർവാഡ് സർവകലാശാലയിലെ പഠനത്തിനുശേഷം ജർമനിയിലെ ബർലിൻ സർവകലാശാലയിൽ ഗവേഷണത്തിനു ചേർന്നെങ്കിലും സാമ്പത്തിക ബുദ്ധിമുട്ടുമൂലം പൂർത്തിയാക്കാനായില്ല. തുടർന്ന് അമേരിക്കയിലെ വിൽബർ ഫോർസ് സർവകലാശാലയിൽ ഗ്രീക്ക്-ലാറ്റിൻ സാഹിത്യ പ്രൊഫസറായി ചേർന്നു. 1895-ൽ ഹാർവാഡ് സർവകലാശാലയിൽനിന്ന് ഗവേഷണബിരുദം നേടി.

1963 ആഗസ്റ്റിൽ ഇദ്ദേഹം അന്തരിച്ചു. മരിക്കുന്നതിനുമുമ്പ് ഘാനയിലെ പൗരത്വം സ്വീകരിച്ചിരുന്നു.

## പ്രവർത്തനങ്ങൾ
വർണ-വംശീയ വിവേചനത്തിനെതിരെ ശക്തമായ പ്രതിരോധം സൃഷ്ടിക്കുന്നതിനുവേണ്ടി 1905ൽ 'നയാഗര' പ്രസ്ഥാനത്തിന് ദുബോയ്സ് രൂപംനല്കി. 1909ൽ 'നാഷണൽ അസോസിയേഷാൻ ഫോർ ദ് അഡ്വാൻസ്മെന്റ് ഒഫ് കളേർഡ് പീപ്പിൾ' (NAACP) എന്ന സംഘടന രൂപവത്കരിച്ചു. 20-ാം ശതകത്തിന്റെ ആദ്യ ദശകങ്ങളിൽ 'അഖില ആഫ്രിക്കൻ വാദം' എന്ന ആശയത്തിന്റെ പ്രധാന വക്താവായിരുന്നു ദുബോയ്സ്. 1897ൽ പ്രമുഖരായ 17 ആഫ്രിക്കൻ-അമേരിക്കൻ ബുദ്ധിജീവികളുമായി ചേർന്ന് 'അമേരിക്കൻ നീഗ്രോ അക്കാദമി'ക്ക് രൂപംനല്കി.

അമേരിക്കയിലെ കറുത്ത വംശജരെക്കുറിച്ചുള്ള പരമ്പരാഗത ധാരണകളെ ഇദ്ദേഹം ചോദ്യം ചെയ്തു. ഇതിനുപോൽബാലകമായ നിരവധി ഗവേഷണ പഠനങ്ങൾ നടത്തി. പക്ഷേ, ഇത്തരം ഗവേഷണപഠനങ്ങൾ കൊണ്ടുമാത്രം വെള്ളക്കാരുടെ വംശീയ മുൻവിധികളെ പരിഷ്കരിക്കാനാവില്ലെന്നു മനസ്സിലാക്കിയ ദുബോയ്സ്, സംഘടിതവും ആസൂത്രിതവുമായ പ്രക്ഷോഭ-പ്രതിരോധ പ്രവർത്തനങ്ങളുടെ ആവശ്യകത ജനങ്ങളെ ബോധ്യപ്പെടുത്തി. പൂർണസമത്വത്തിനുവേണ്ടി വാദിച്ച ഇദ്ദേഹം ബുക്കർ.ടി. വാഷിങ്ടണിന്റെ പരിഷ്കരണവാദാശയങ്ങളെ നിരാകരിച്ചു. 1910-മുതൽ കാൽ നൂറ്റാണ്ടുകാലത്തോളം അമേരിക്കൻ നീഗ്രോകളുടെ ഏറ്റവും വലിയ നേതാവായിരുന്ന ദുബോയ്സ്, വെള്ളക്കാരിൽനിന്ന് ഭൗതികവും ആശയപരവുമായ സ്വാതന്ത്ര്യം നേടാനും സ്വന്തം വിചാരമാതൃകകൾക്കു രൂപംനല്കാനും കറുത്തവരെ ആഹ്വാനം ചെയ്തു.

അഖില ആഫ്രിക്കൻ വാദം പ്രചരിപ്പിക്കുന്നതിനുവേണ്ടി ദുബോയ്സ് സമ്മേളനങ്ങൾ സംഘടിപ്പിച്ചു. 1919-ൽ പാരിസിലാണ് ആദ്യത്തെ അഖില ആഫ്രിക്കൻ സമ്മേളനം നടന്നത്. 1940-കളിൽ അമേരിക്കൻ ഗവണ്മെന്റിന്റെ നയങ്ങളിലും നീഗ്രോ നേതൃത്വത്തിന്റെ നിലപാടുകളിലും നിരാശനായ ഇദ്ദേഹം സോവിയറ്റ് യൂണിയനോട് അനുഭാവം പ്രകടിപ്പിച്ചു. ലോകത്ത് സമാധാനവും സോഷ്യലിസവും സ്ഥാപിക്കുന്നതിന് സോവിയറ്റ് യൂണിയന് നേതൃത്വപരമായ പങ്കു വഹിക്കാൻ കഴിയുമെന്ന് ദുബോയ്സ് വിശ്വസിച്ചു. 1959-ൽ ലെനിൻ സമാധാന പുരസ്കാരം നല്കി സോവിയറ്റ് യൂണിയൻ ഇദ്ദേഹത്തെ ആദരിച്ചു. 1960-ൽ ഘാനയിൽ തുടങ്ങിയ പ്രഥമ ആഫ്രിക്കൻ എൻസൈക്ളോപീഡിയയുടെ പത്രാധിപരായി സേവനമനുഷ്ഠിച്ചു. 1961-ൽ അമേരിക്കൻ കമ്യൂണിസ്റ്റ് പാർട്ടിയിൽ ചേർന്നു.

## രചനകൾ
അഞ്ച് നോവലുകൾ ഉൾപ്പെടെ 22 കൃതികൾ രചിച്ചിട്ടുണ്ട്.

1903ൽ ദ് സോൾസ് ഒഫ് ബ്ളാക്ക് ഫോക്ക് എന്ന പേരിൽ ഒരു ലേഖനസമാഹാരം പ്രസിദ്ധീകരിച്ചു. കറുത്ത വംശജരുടെ ദുരിതപൂർണമായ ജീവിതാവസ്ഥയാണ് ഇതിൽ പ്രതിപാദിക്കുന്നത്. 1897ൽ പ്രസിദ്ധീകൃതമായ 'ദ് കൺസർവേഷൻ ഒഫ് റെയ്സസ്' ആണ് ഇദ്ദേഹത്തിന്റെ പ്രധാന കൃതി. കറുത്തവരുടെ വംശീയാഭിമാനം നിലനിർത്തേണ്ടത് അവരുടെ വ്യതിരിക്തമായ സ്വത്വം രൂപവത്കരിക്കുന്നതിനാവശ്യമാണെന്ന് ദുബോയ്സ് വാദിച്ചു. 1899ൽ പ്രസിദ്ധീകരിച്ച 'ദ് ഫിലാഡെൽഫിയ നീഗ്രോ' എന്ന കൃതിയിൽ ഫിലാഡെൽഫിയയിലെ നീഗ്രോകളുടെ സാമൂഹിക-സാമ്പത്തിക ജീവിതസാഹചര്യങ്ങൾ വിശദമായി ചർച്ച ചെയ്യുന്നു.

## അവലംബം
ആക്റ്റിനോറ്റെറിജിയൈ

അസ്ഥിമത്സ്യങ്ങൾ ഉൾപ്പെടുന്ന ഓസ്ററിയൈക്തിസ് (Osteichthyes) വർഗത്തിന്റെ മൂന്നു ഉപവർഗ(subclass)ങ്ങളിൽ ഒന്നാണു് **ആക്റ്റിനോറ്റെറിജിയൈ**. **ആക്റ്റിനോറ്റെറി** (Actinopteri), **ടീലിയോസ്റ്റോമി** (Teleostomi) എന്നീ പേരുകളിലും ഈ വിഭാഗം അറിയപ്പെടുന്നു. 

## പ്രത്യേകതകൾ
വിശറിപോലെയുള്ളതും മുള്ളുകളോടു കൂടിയതും (ray fin) ആയ പത്രങ്ങൾ (ചിറകുകൾ: fins) ഈ വിഭാഗത്തിന്റെ ഒരു പ്രത്യേകതയാണ്. ഓസ്ററിയൈക്തിസ് വർഗത്തിന്റെ മറ്റു രണ്ട് ഉപവർഗങ്ങളായ ക്രോസോറ്റെറിജിയൈ (Crossopterigii), ഡിപ്നോയ് (Dipnoi) എന്നിവയിൽനിന്നും ഈ ഉപവർഗം പലവിധത്തിലും വ്യത്യസ്തമായിരിക്കുന്നു. ആക്റ്റിനോറ്റെറിജിയൈ വിഭാഗത്തിലെ മത്സ്യങ്ങളിൽ ഒരു പൃഷ്ഠപത്രം (dorsal fin) മാത്രമേ കാണപ്പെടുന്നുള്ളു. പരിണാമപരമായി ഉയർന്ന അപൂർവം ചില ഇനങ്ങളിൽ ഇതു രണ്ടോ മൂന്നോ ബാഹ്യഖണ്ഡങ്ങളായി വേർതിരിഞ്ഞിരിക്കാറുണ്ട്. പുച്ഛപത്രത്തിൽ (caudal fin) അധിപുച്ഛപാളി (epichordal lobe) കാണപ്പെടുന്നില്ല. യുഗ്മപത്ര (caudal fin)ങ്ങളിലേക്കു മാംസവും അസ്ഥ്യാധാരവും ചെറിയതോതിൽ മാത്രം കടന്നു പറ്റിയിരിക്കുന്നു. ആന്തരനാസാരന്ധ്രങ്ങൾ ഇവയിൽകാണപ്പെടുന്നില്ല.

## ചരിത്രം
പൂർവഡെവോണിയൻ യുഗത്തിലാണ് ആക്ററിനോറ്റെറിജിയൈ വിഭാഗത്തിലെ മത്സ്യങ്ങൾ ആദ്യമായി പ്രത്യക്ഷപ്പെട്ടതെന്നു കരുതപ്പെടുന്നു. പാലിയോസോയിക് കല്പത്തിന്റെ ഉത്തരാർധത്തിലും മീസോസോയിക് കല്പം ഒട്ടാകെയും ഇവ നിലനിന്നിരുന്നു. ക്രിട്ടേഷ്യസ് യുഗത്തിലും സീനോസോയിക് കല്പത്തിന്റെ ആദ്യകാലങ്ങളിലും ഇവ വിഭേദന (differentation) വിധേയമാവുകയും അന്നുമുതൽ കടലിലെയും ശുദ്ധജലത്തിലെയും പ്രമുഖ മത്സ്യയിനങ്ങളായിത്തീരുകയും ചെയ്തു. ഇന്നുള്ള അസ്ഥിമത്സ്യങ്ങളിലെ 97 ശതമാനവും ഈ വിഭാഗത്തിൽ ഉൾപ്പെടുന്നതായി കണക്കാക്കപ്പെടുന്നു.

## കീഴ്‌വർഗ്ഗങ്ങൾ
ആക്റ്റിനോറ്റെറിജിയൈ ഉപവർഗത്തെ മൂന്നു കീഴ്വർഗ (infra class)ങ്ങളായി തിരിച്ചിട്ടുണ്ട്:

### കോൺഡ്രോസ്റ്റീ (Condrostei)

പാലിയോസോയിക്, പൂർവ മീസോസോയിക് എന്നീ കാലഘട്ടങ്ങളിലെ മത്സ്യങ്ങളും, പോളിറ്റെറിഫോമിസ് (Polypteriformes), അസിപെൻസിഫോമിസ് (Ascipensiformes) ഗോത്രങ്ങളിലെ മത്സ്യങ്ങളും ഇതിൽപ്പെടുന്നു.

### ഹോളോസ്റ്റീ (Holostei)

മധ്യ മീസോസോയിക് ഘട്ടത്തിലെ മത്സ്യങ്ങളും സെമിയോനോട്ടിഫോമിസ് (Semionotiformes). അമിയിഫോമിസ് (Amiiformes) എന്നീ ഗോത്രങ്ങളിലെ മത്സ്യങ്ങളും ഇതിലുൾപ്പെടുന്നു.

### റ്റീലിയോസ്റ്റീ (Teleostei)

ക്രിട്ടേഷ്യസ്, സീനോസോയിക് എന്നീ കല്പങ്ങളിലെ മത്സ്യങ്ങളും, പരിണാമപരമായി ഉയർന്ന മറ്റു മത്സ്യഗോത്രങ്ങളിലെ അംഗങ്ങളും ഈ വിഭാഗത്തിൽ ഉൾപ്പെടുന്നു. ഈ മൂന്നു വിഭാഗങ്ങളിൽ ഹോളോസ്റ്റീ, റ്റീലിയോസ്റ്റീ എന്നിവ ബഹുസ്രോതോദ്ഭവി(polyphyletic)കളാണെന്ന് കരുതപ്പെടുന്നു. 

## അവലംബങ്ങൾ

വർഗ്ഗം:ജന്തുശാസ്ത്രം
അമരസേനപ്രിയ

അറുപതാമത്തെ മേളരാഗമായ നീതിമതിയുടെ ഒരു ജന്യരാഗമാണു് **അമരസേനപ്രിയ**.

ആരോഹണം : സ രി പ മ നി സ

അവരോഹണം : സ നി പ മ രി ഗ രി സ

സംഗീതവിദ്വാൻ ടി. ലക്ഷ്മണൻ പിള്ളയുടെ (1864-1960) സൃഷ്ടിയാണു് ഈ രാഗം. ഇദ്ദേഹം നിർമിച്ചിട്ടുള്ള ഒരു ഗാനമല്ലാതെ വേറെ ഗാനങ്ങളൊന്നും ഈ രാഗത്തിൽ ഉള്ളതായി അറിവില്ല. അമേരിക്കൻ ദാർശനികനായ റാൽഫ് വാൾഡോ എമേഴ്സനോടു്(1703-84) ലക്ഷ്മണൻപിള്ളയ്ക്കുണ്ടായിരുന്ന മതിപ്പും ആദരവും നിമിത്തം ഇദ്ദേഹത്തിന്റെ ബഹുമാനാർഥമാണ് ഈ രാഗത്തിനു 'അമരസേനപ്രിയ' എന്നു പേരിട്ടതു്. 'എമേഴ്സൺ' എന്നതിന്റെ തത്ഭവമായിട്ടാണു് അമരസേന എന്നു പ്രയോഗിച്ചിരിക്കുന്നതു്.

## അവലംബം


വർഗ്ഗം:നീതിമതിയുടെ ജന്യരാഗങ്ങൾ
ഐപാഡ് എയർ

ആപ്പിൾ കമ്പനി വിപണിയിൽ എത്തിച്ച ടാബ്ലെറ്റ് കമ്പ്യൂട്ടർ ആയ ഐ പാഡിന്റെ അഞ്ചാം തലമുറ പതിപ്പാണ്‌ **ഐ പാഡ് എയർ.** 2013 ഒക്ടോബർ 22 ന് പ്രഖ്യാപിക്കപ്പെട്ട ഈ പതിപ്പ് 2013 നവംബർ 1 ന് വിപണിയിൽ എത്തി. 

## സോഫ്റ്റ്‌വെയർ
ഐ പാഡ് എയർ ഐ. ഓ. എസ് 7 എന്ന ഓപ്പറേറ്റിങ് സിസ്റ്റത്തിൽ ആണ് പ്രവർത്തിക്കുന്നത്.
 
## ഡിസൈൻ
7.5  മില്ലിമീറ്റർ കനം മാത്രം ഉള്ള ഈ ടാബ്ലെറ്റിന് മുൻ പതിപ്പിനെക്കാൾ  22% ഭാരം കുറവാണ് .
## കാലാവധി

## അവലംബം


## പുറം കണ്ണികൾ
* 

വർഗ്ഗം:ആപ്പിൾ ഹാർഡ്‌വെയർ